2 χρόνια Ιατρείο Κοινωνικής Αποστολής - ΒΗΜΑ ΟΡΘΟΔΟΞΙΑΣ\n2 χρόνια Ιατρείο Κοινωνικής Αποστολής\n Τελευταία ενημέρωση: 07-02-2014 | 21:38:04 - Πρώτη δημοσίευση: 07-02-2014 | 21:38:04\nΜελλοντική φιλοδοξία η ίδρυση Κοινωνικού Γηροκομείου για Ανασφάλιστους ηλικιωμένους\n• 300 εθελοντές γιατροί, 40.000 επισκέψεις, 900.000 δωρεάν φάρμακα σε όλη την Ελλάδα\nΜε την ευκαιρία της συμπλήρωσης δύο χρόνων προσφοράς και αλληλεγγύης προς τους εμπερίστατους συμπολίτες μας, πραγματοποιήθηκε ο απολογισμός του έργου του Ιατρείου Κοινωνικής Αποστολής του Ιατρικού Συλλόγου Αθηνών και της ΑΠΟΣΤΟΛΗΣ της Ιεράς Αρχιεπισκοπής Αθηνών.\nΣτην εκδήλωση, η οποία πραγματοποιήθηκε την Παρασκευή 7 Φεβρουαρίου 2014 στην Παλιά Βουλή, συμμετείχαν γιατροί, εθελοντές, ασθενείς ,εκπρόσωποι της πολιτικής και επιστημονικής ζωής της χώρας και πλήθος κόσμου. Ειδικότερα το Ιατρείο Κοινωνικής Αποστολής με 300 εθελοντές γιατρούς, αριθμεί 40.000 ιατρικές επισκέψεις, έχει χορηγήσει 550.000 δωρεάν φάρμακα στην Αττική και στις παραμεθόριες και απομακρυσμένες περιοχές, στηρίζοντας 35 δημους της Αττικής, 42 δήμους της Περιφέρειας, 26 Μητροπόλεις και 30 ενορίες της Ιερας Αρχιεπισκοπής Αθηνών, καθώς επίσης και 18 ιδρύματα, άσυλα και φορείς.\nΤαυτόχρονα μέσα από τη δράση του ΣΚΑΙ «Όλοι μαζί μπορούμε και στην υγεία» συγκεντρώσαμε 750.000 φάρμακα ενώ 150.000 φάρμακα παραδόθηκαν από την Κοινωνική τράπεζα Φαρμάκων του ΣΦΕΕ. Παράλληλα, δεκάδες φαρμακοποιοί και απλοί πολίτες, κατακλύζουν καθημερινά το Ιατρείο, προσφέροντας φάρμακα για τους αναξιοπαθούντες συμπολίτες μας.\nΟ Πρόεδρος του ΙΣΑ Γιώργος Πατούλης απηύθυνε εθνικό κάλεσμα εθελοντισμού αναφερόμενος στο έργο του ιατρείου και στις ιδιαίτερες ανάγκες των ασθενών που έχει καλύψει τα δύο χρόνια της λειτουργίας του, τονίζοντας: «Χιλιάδες ασθενείς σώθηκαν, καρκινοπαθείς βρήκαν το φάρμακό τους, παραμελημένες έγκυοι υποβλήθηκαν σε όλες τις εξετάσεις, παιδιά έκανα το εμβόλιό τους…\nΚλείνοντας 2 χρόνια λειτουργίας σε ένα θεσμό που ξεκίνησε ταπεινά, δειλά, και δόξα το Θεω, γιγαντώθηκε στην πιο μεγάλη ελληνική δομή που υπάρχει, ένα είναι το ΜΗΝΥΜΑ: Πρέπει να συνεχίσουμε για εκείνους που σου απλώνουν το χέρι. Αν δε τους το κρατήσεις, θα χαθούν…Και μπορεί να μην φταιει ο καθένας από μας που θα χαθουν, όμως φταίμε όλοι μαζί γιατί μπορούσαμε να τους σώσουμε, ως γιατροί, ως εθελοντές, ως άνθρωποι».\nΙδιαίτερη μνεία έκανε ο κ.Πατούλης στο όραμα του Ιατρείου Κοινωνικής Αποστολής για ένα Κοινωνικό Γηροκομείο που θα φιλοξενεί ανασφάλιστους και άπορους ηλικιωμένους που χρήζουν ιατροκοινωνική φροντίδα: «…να φτιάξουμε ένα γηροκομείο για τους ανασφάλιστους και άπορους ηλικιωμένους για να έχουν το γιατρό τους, το φάρμακό τους, τη φροντίδα που χρειάζονται και αξίζουν στη ζωή που τους απέμεινε… Πιστεύω ακράδαντα ότι όταν ΟΛΟΙ ΜΑΖΙ το ΘΕΛΟΥΜΕ, τοτε ΟΛΟΙ ΜΑΖΊ μια μέρα θα το ΜΠΟΡΕΣΟΥΜΕ.»\nΑπό την πλευρά του ο Διευθυντής της ΑΠΟΣΤΟΛΗΣ της Ιεράς Αρχιεπισκοπής Αθηνών Κωστής Δήμτσας επισήμανε ότι: «300-400 ασθενείς καθημερινά περνούν το κατώφλι του Ιατρείου Κοινωνικής Αποστολής. Έχουμε χορηγήσει 550.000 δωρεάν φάρμακα στην Αττική και στις παραμεθόριες και απομακρυσμένες περιοχές. 2 χρόνια τώρα προσχωρούμε μαζί να στηρίξουμε την ελπίδα και την αντοχή του κόσμου, με ειλικρινή σεβασμό στην αξία του κάθε ανθρωπίνου προσώπου ως ασθενή.\nΤο Ιατρείο Κοινωνικής Αποστολής είναι το παράθυρο της ελπίδας στον συνάνθρωπο που υποφέρει. Στην Αρχιεπισκοπή και στο Ιατρείο Κοινωνικής Αποστολής έρχονται μανάδες που δεν μπορούν να εμβολιάσουν τα παιδιά τους, ανασφάλιστοι καρκινοπαθείς που δεν μπορούν να πάρουν τη θεραπεία τους.\nΗ Εκκλησία, έχει ένα σκοπό: να βοηθήσει με όλες τις δυνάμεις τον άνθρωπο, να τον στηρίξει ψυχικά, να τον δυναμώσει, να του δώσει κουράγιο στη πορεία της ζωής, να μάθει το νόημα και τον σκοπό της ζωής.\nΟ Χριστός μας είπε για το νόημα της ζωής ν’ αγαπήσεις τον Θεό με όλη την δύναμη και τον συνάνθρωπό σου σαν τον εαυτό σου. Αυτό θα συνεχίσουμε να πράττουμε με όλους τους εθελοντές μας, όλοι μαζί, σε ένα έργο ιατρικής διακονίας με μοναδικό στόχο να μη χαθεί καμία ανθρώπινη ζωή»\nΣτα πλαίσια λειτουργίας Παραρτήματος του Ιατρείου Κοινωνικής Αποστολής στην ΓΣΕΒΕΕ ο Πρόεδρος της Γιώργος Καββαθάς επεσήμανε ότι σύμφωνα με πηγές του ΟΑΕΕ υπάρχουν περισσότεροι από 350.000 ανασφάλιστοι επαγγελματίες, βιοτέχνες και έμποροι οι οποίοι αδυνατούν να καταβάλλουν τις εισφορές τους με αποτέλεσμα τουλάχιστον 1 εκατομμύριο πολίτες (άμεσα και προστατευόμενα μέλη) να μην έχουν ιατροφαρμακευτική περίθαλψη . «Το κοινωνικό ιατρείο της ΓΣΕΒΕΕ φιλοδοξεί ν αποτελέσει τον κεντρικό άξονα πρωτοβάθμιας περίθαλψης στην Αττική για όλους τους ανασφάλιστους επαγγελματιοβιοτέχνες και εμπόρους», κατέληξε.\nΑπό την πλευρά του ο Αντιπρόεδρος του ΟΑΕΔ και Πρόεδρος του Εμπορικού Συλλόγου της Αθήνας Παναγής Καρέλλας τόνισε τη σημασία της προσφοράς και της αλληλεγγύης στους ανέργους τα δύο χρόνια εθελοντικής και ανιδιοτελούς προσφοράς, και έδωσε για όλους τους ανασφάλιστους μήνυμα ελπίδας και προοπτικής λέγοντας: «Στο ταξίδι που ξεκινήσαμε καλούμε όσους και όσες θέλουν να μοιραστούμε κοινά ιδανικά, αρχές και αξίες.»\nΧαιρετισμό απηύθυνε ο επίτιμος Πρόεδρος του Ιατρικού Συλλόγου Αθηνων Σωτήρης Ρηγάκης και ο Διοικητής του ΕΛΠΙΣ Θοδωρής Γιάνναρος.


Motor Oil: Σε παραγωγικές επενδύσεις τα έσοδα από την έκδοση ομολόγου- Τα σχέδια για τις ΑΠΕ | Fortunegreece.com\nΗ διύλιση θα παραμείνει ο κύριος πυλώνας των δραστηριοτήτων του Ομίλου με την έμφαση να αποδίδεται στην παραγωγή ποιοτικότερου μείγματος προϊόντων.\nO κ. Τζαννετάκης επισήμανε ότι ο αριθμός των αιτήσεων συμμετοχής, που ξεπέρασε το 1 δισ., το συνολικό ποσό των εγγραφών και η υπερκάλυψη της έκδοσης κατά 5,1 φορές αποτελούν επιβεβαίωση και απόδειξη της ανανέωσης της εμπιστοσύνης της επενδυτικής κοινότητας στον Όμιλο ΜΟΤΟΡ ΟΙΛ. Φέτος, άλλωστε, συμπληρώνονται 20 χρόνια εισαγωγής της μετοχής της Εταιρείας στο Χρηματιστήριο Αθηνών και 3 χρόνια από την έκδοση Ομολόγου της CORAL.\nΣε πώληση του 7% της Optima Bank προχωρά η Motor Oil\nMotor Oil: Ανακοίνωσε ζημιές 150 εκατ. ευρώ το πρώτο εξάμηνο του έτους


Morkredd Review – Ένα σκοτεινό ταξίδι που αξίζει την προσοχή σας - Unboxholics.com\n“Το Orb είναι ο καλύτερός σας φίλος”\nΜπορώ να πω με ευκολία ότι λατρεύω τα puzzle παιχνίδια, αλλά έχω να ασχοληθώ σοβαρά με αυτά αρκετό καιρό. Αγαπημένο παιχνίδι στο είδος είναι φυσικά τα Portal, που εκτός από αριστουργήματα, τα θεωρώ σοβαρές εμπειρίες που δεν πρέπει να λείπουν από κανενός το ράφι. Εχθές το βράδυ, λοιπόν, μιας που αγόρασα το Xbox Game Pass, είπα να ανοίξω το Xbox App στο PC και να δω τί νέο έχει κυκλοφορήσει τον τελευταίο καιρό. Το μάτι μου έπεσε απευθείας στο Morkredd που ήταν πάνω-πάνω στη λίστα και ο λόγος ήταν το εξώφυλλό του, το οποίο μου έμοιαζε εκπληκτικά στα Limbo και Little Nightmares (τα οποία λατρεύω). Οπότε, είπα να το δοκιμάσω. Πρόκειται για ένα puzzle solo ή co-op παιχνίδι που έρχεται από την Hyper Games και publisher την Aspyr.\nΈτσι, λοιπόν, το παιχνίδι κατεβαίνει στον υπολογιστή μου και αποφασίζω να ασχοληθώ μαζί του επιτόπου μιας και ψάχνοντας στο ίντερνετ είδα ότι δεν διαρκεί περισσότερο από 2-3 ώρες. Το Morkredd όπως είπε παραπάνω είναι ένα μικρό ταξιδάκι, από αυτά που ολοκληρώνεις και λες από μέσα σου: «τι όμορφα που πέρασα το απόγευμά μου». Ας τα πάρουμε όμως τα πράγματα από την αρχή, ο τίτλος έχει έναν και μόνο σκοπό, θα ταξιδέψετε σε έναν σκοτεινό κόσμο είτε μόνοι, είτε με κάποιον φίλο σας και να μεταφέρετε ένα orb στην τελική του τοποθεσία. Ο παίκτης ελέγχει δύο σκιές-ανθρώπους. Έναν άντρα και μία γυναίκα που αν παίζετε co-op (μόνο στην ίδια οθόνη καθώς δεν υπάρχει online υποστήριξη) ο καθένας διαλέγει χαρακτήρα ή αν παίζετε μόνοι σας μέσα από τα δύο αναλογικά του μοχλού, ακριβώς όπως ήταν και το αριστουργηματικό Brothers: A Tale of Two Sons της Starbreeze Studios. Ο παίκτης είναι στην κυριολεξία ο προστάτης αυτού του Orb και το φως για το μέλλον, αφού τα πάντα, σε αυτόν τον δύστροπο κόσμο, έχουν καλυφθεί από το απόλυτο σκοτάδι. Είναι σα να λέμε ότι αυτό το φωτεινό orb ήταν σα «Θεός» που φωτίζει τις καρδιές των πρωταγωνιστών για να ζήσουν και πάλι μονιασμένοι. Έτσι θα πρέπει να βάλουμε τα δυνατά μας για να τα καταφέρουμε μέσα από 60 παζλ που θέλουν την προσοχή του παίκτη καθ’ όλη τη διάρκεια.\nΟι gameplay μηχανισμοί μού άρεσαν πάρα πολύ, καθώς παρόλο που ο χειρισμός παίρνει λίγο χρόνο για να τον συνηθίσεις, εν τέλει αυτό που σκαρφίστηκε η Hyper Games, με το να παίξει με τις σκιές ήταν πολύ έξυπνο. Θα σας εξηγήσω όμως τι εννοώ. Και οι δύο χαρακτήρες όταν βρεθούν στο σκοτάδι χάνουν ακαριαία, έτσι πρέπει να τους έχουμε μέσα στο φωτεινό σημείο που αφήνει το orb αν θέλουμε να συνεχίσουμε παρακάτω. Ωστόσο, πολλοί γρίφοι παίζουν με το φως και το σκοτάδι για να ολοκληρωθούν και αυτό είναι που εξυψώνει τη συνολική εμπειρία του gameplay. Εμείς ως παίκτες πρέπει να είμαστε πολύ προσεκτικοί για το που περπατάμε, να μην φέρουμε τους δύο χαρακτήρες δίπλα-δίπλα και άλλα πολλά που καλό θα ήταν να μην αναφέρω εδώ και να τα ζήσετε μόνοι σας.\nΌλες οι περιοχές που συνάντησα ήταν θανατηφόρες, γεμάτες κινδύνους που ήθελαν να φέρουν την άβυσσο και το σκοτάδι στο προσκήνιο, η μόνη σωτηρία είναι το Orb και η σωστή συνεργασία των δύο σκιών που έλεγχα. Οι γρίφοι του, ωστόσο, παρόλο που ήταν αρκετά έξυπνοι δεν μπορώ να πω ότι με δυσκόλεψαν, λίγοι από αυτούς που βρήκα στο δρόμο μου απαιτούσαν ιδιαίτερη προσοχή και αυτό είναι λιγάκι που με χάλασε να σας πω την αλήθεια. Η σπαζοκεφαλιά ή το να παίξεις με τη φυσική σχεδόν δεν υπήρχε για να καταλάβετε τι θέλω να πω.\nΣε όλο αυτό το ταξίδι βρέθηκα αντιμέτωπος με παγίδες, με καρφιά που ήταν κρυμμένα στο σκοτάδι, καθώς και με άλλους -ας τους πω «ανθρώπους»- που μόνο το κακό μου ήθελαν και να δυσκολέψουν στο να μεταφέρω το orb. Μου άρεσε αυτή η ιδέα που είχε και μια διαφορετική χροιά να δώσει στο gameplay και δεν ήταν απλά «μόνο γρίφοι». Όλο το παιχνίδι λαμβάνει χώρα σε έναν φανταστικό-αρχαίο κόσμο, καλά κρυμμένο από την ανθρωπότητα και βλέποντας κάποια αρχαία ανάγλυφα στους τοίχους, τα οποία είναι και collectibles μπορείς να μάθεις περισσότερα από την ιστορία.\nΗ χρωματική παλέτα που έχει επιλέξει το στούντιο είναι αρκετά μουντή με το λευκό, το μαύρο και το ελαφρύ μπλε να κυριαρχούν στα πρώτα επίπεδα και καθ’ όλη τη διάρκεια του ταξιδιού αυτού. Το καλό της υπόθεσης είναι ότι δεν συνάντησα κάποιο σοβαρό πρόβλημα, παρά μόνο μερικά tearing, παρόλο που είχα ανοικτό το vertical sync. Βέβαια αυτό δεν ρίχνει καθόλου πόντους από τη συνολική ποιότητα των γραφικών, τα οποία είχαν μια cartoon αισθητική που την λάτρεψαν οι οφθαλμοί μου. Τέλος, ας περάσω στο απίθανο soundtrack του τίτλου, το οποίο παρόλο που δεν είχε μελωδίες και αποτελούνταν σχεδόν αποκλειστικά από ambient ήχους, έδεναν πολύ όμορφα τη συνολική εμπειρία και δεν ήθελα κάτι παραπάνω. Πραγματικά από τα καλύτερα ambient που άκουσα τελευταία. Με έκαναν και ένιωθα μόνος, ήταν βυθισμένα στη μοναξιά, ήταν μουντά, ήταν αυτό που έπρεπε να είναι.\nTo Morkredd κοστίζει περίπου €17-€20 (ανάλογα την πλατφόρμα) ή εάν είστε συνδρομητές στο Xbox Game Pass θα το βρείτε δωρεάν και κυκλοφορεί για PC μέσω Windows 10, Steam, καθώς και σε Xbox One και Xbox Series X|S.\nΣυνοψίζοντας : Το Morkredd είναι ένα τρίωρο σκοτεινό ταξίδι που είναι ό,τι πρέπει για να περάσετε ευχάριστα το απόγευμά σας, ειδικά αν είστε λάτρεις των puzzle-adventure παιχνιδιών. Το έξυπνο gameplay του και το έντονο vibe από το αριστουργηματικό Brothers: A Tale of Two Sons το καθιστούν ως ένα από τα καλύτερα indie παιχνίδια που έπαιξα φέτος. Αν έχετε Xbox Game Pass πρέπει να το δοκιμάσετε χωρίς δεύτερη σκέψη, ειδικά σε co-op με κάποιον φίλο σας.\nAvailable for : PC, Xbox One, Xbox Series X, Xbox Series S\nTags: morkredd Review κριτική


Π. Μιχαηλίδης: «Μήπως είναι βιαστικό ένα “όχι” στην απόφαση του Υπ. Τουρισμού για δέσμευση των Ιαματικών Λουτρών Τραϊανούπολης;» (βίντεο) - evros24.gr\nΠ. Μιχαηλίδης: «Μήπως είναι βιαστικό ένα “όχι” στην απόφαση του Υπ. Τουρισμού για δέσμευση των Ιαματικών Λουτρών Τραϊανούπολης;» (βίντεο)\nΤο ενδεχόμενο να έχει τελικά θετικό πρόσημο η αιφνιδιαστική απόφαση του Υπουργείου Τουρισμού για την ένταξη των Ιαματικών Λουτρών Τραϊανούπολης στη σχεδιαζόμενη ανώνυμη εταιρεία «Ιαματικές Πηγές Ελλάδας – ΙΠΕ Α.Ε.» έθιξε ο Ανεξάρτητος Δημοτικός Σύμβουλος του Δήμου και επικεφαλής της δημοτικής παράταξης «Αλεξανδρούπολη: Ο Δήμος που θέλουμε», Παύλος Μιχαηλίδης.\nΣύμφωνα με τον ίδιο, αν και η δυνητική δέσμευση-αξιοποίηση του χώρου των Ιαματικών Λουτρών Τραϊανούπολης έχει ήδη προκαλέσει αντιδράσεις από το Δ.Σ. του Συνδέσμου Δήμων Ιαματικών Πηγών Ελλάδας (ΣΔΙΠΕ), μια πρόωρη αρνητική στάση του Δήμου Αλεξανδρούπολης μπορεί να στερήσει πολλά θετικά από την περιοχή των Λουτρών, καθώς μια Ανώνυμη Εταιρεία (στην οποία θα έχουν ποσοστά και οι Δήμοι) ενδέχεται να είναι ικανότερη στην εύρεση επενδυτών και κατανόηση των τεχνικών προδιαγραφών και ιδιαιτεροτήτων ενός τόσο σημαντικού χώρου.\nΌπως άλλωστε σημείωσε και ο πρώην πρόεδρος της Τοπικής Κοινότητας Λουτρών, Δούκας Μπασιάκος, αυτή τη στιγμή όχι μόνο δεν υπάρχει φύλαξη αλλά έχουν κλαπεί στοιχεία από τον περιβάλλοντα χώρο των Λουτρών.\n«Το θέμα αγγίζει το Δήμο της Αλεξανδρούπολης αλλά και μια περιοχή που έχει πληγεί αυτές τις ημέρες από τις πλημμύρες. Οι άνθρωποι εκεί χρόνια περιμένουν να αξιοποιηθούν οι ιαματικές πηγές – τα Λουτρά. Δυστυχώς, όχι μόνο δεν είδαν ανάπτυξη της περιοχής αλλά με αμέλειες και παραλείψεις και της ίδιας της πολιτείας, είδαν να χάνονται περιουσίες εξαιτίας των έντονων καιρικών φαινομένων» δήλωσε στο e24 ο κ. Μιχαηλίδης.\n«Το ερώτημα είναι αν μπορούμε να αξιοποιήσουμε τα Λουτρά»\n«Εδώ και περίπου ενάμισι χρόνο είναι κλειστά τα ιαματικά λουτρά, και το ερώτημα είναι αν μπορούμε να τα αξιοποιήσουμε…Την απάντηση στα ερωτήματα έρχεται να δώσει ένα αιφνιδιαστικό σχέδιο νόμου του Υπουργείου Τουρισμού, το οποίο φαίνεται να οδηγείται στη δημιουργία Ανώνυμης Εταιρείας με πολυμετοχικό κεφάλαιο και συμμετοχή των Δήμων» σημείωσε στη συνέχεια, αναφέροντας το πρόσφατο σχέδιο νόμου του Υπουργείου.\n«Η εν λόγω Α.Ε. θα έχει αποκλειστικό αντικείμενο τη διοίκηση, διαχείριση, εκμετάλλευση και αξιοποίηση των φυσικών ιαματικών πόρων, μαζί με τις εγκαταστάσεις τους και του περιβάλλοντος των ιαματικών πόρων χώρου σε ακτίνα χιλίων μέτρων, που σήμερα αποτελούν περιουσιακό στοιχείο όχι μόνο του δημοσίου αλλά και οικείων Οργανισμών Τοπικής Αυτοδιοίκησης. Το γεγονός αυτό έχει ήδη προκαλέσει αντιδράσεις σε αρκετούς Δήμους ενώ ομόφωνα το Δ.Σ. του Συνδέσμου Δήμων Ιαματικών Πηγών Ελλάδας (ΣΔΙΠΕ) έχει καταγγείλει το γεγονός αυτό, ως μια μεθόδευση που έχει ως στόχο την “υφαρπαγή των περιουσιακών στοιχείων” δεκάδων δήμων της χώρας» εξήγησε αναλυτικά ο κ. Μιχαηλίδης.\n«Μήπως είναι βιαστικό να πούμε “όχι”;»\n«Μήπως είναι βιαστικό να πούμε “όχι”; Μήπως αυτό που σκέφτεται το υπουργείο Τουρισμού θα δώσει μια ελπίδα ανάκαμψης της περιοχής των Λουτρών; Μήπως μια ΑΕ, στη οποία θα έχουν και ποσοστά οι Δήμοι, θα μπορέσει να μιλήσει πιο οργανωμένα με τους επενδυτές; Μήπως θα γνωρίζει καλύτερα την τεχνογνωσία των ιαματικών λουτρών; Μήπως θα μπορέσει να ξεπεράσει ευκολότερα τον γραφειοκρατικό μηχανισμό;» διερωτήθηκε, τονίζοντας ότι το ζήτημα οφείλει να συζητηθεί με την αρμόζουσα σοβαρότητα σε νέο Δημοτικό Συμβούλιο του Δήμου.\nΤην Τρίτη 9 Μαρτίου 2021 θα συνεδριάσει το δημοτικό συμβούλιο της Ορεστιάδας


Φθηνό νερό για οικονομικά αδύναμους, στην ατζέντα - Ειδήσεις - Νέα Κρήτη\nΤώρα διαβάζετε: Φθηνό νερό για οικονομικά αδύναμους, στην ατζέντα\nΦθηνό νερό για οικονομικά αδύναμους, στην ατζέντα\nΤο Δημοτικό Συμβούλιο αναμένεται τη Δευτέρα να ανάψει το “πράσινο φως” για την επέκταση του μέτρου του ειδικού τιμολογίου ύδρευσης μέχρι τα τέλη του 2018.\nΜε γεμάτη ατζέντα συνεδριάζει τη Δευτέρα 29/1 το Δημοτικό Συμβούλιο Ηρακλείου, καθώς το "μενού" περιλαμβάνει ούτε λίγο-ούτε πολύ 59 θέματα ποικίλης φύσεως, από τεχνικά έργα και δαπάνες μέχρι κυκλοφοριακές ρυθμίσεις και συγκρότηση επιτροπών.\nΣτην ημερήσια διάταξη ξεχωρίζουν, μεταξύ άλλων, και δύο ζητήματα κοινωνικού ενδιαφέροντος. Το ένα αφορά στο μέτωπο του νερού και στην παράταση του μέτρου του ειδικού τιμολογίου ύδρευσης για τους αδύναμους οικονομικά δημότες για το 2018. Το δεύτερο έχει να κάνει με την οριστική οριοθέτηση των οικισμών εντός του αρχαιολογικού χώρου της Κνωσού, όπου όμως η εισήγηση της Πολεοδομίας προς το Δημοτικό Συμβούλιο είναι να απορριφθούν όλες οι ενστάσεις που κατατέθηκαν από ιδιοκτήτες ακινήτων και Συλλόγους!\nΑναλυτικότερα, κατά τη συνεδρίασή του στις 6 παρά 5 το απόγευμα της ερχόμενης Δευτέρας, το Δημοτικό Συμβούλιο Ηρακλείου καλείται να εγκρίνει την παράταση του μέτρου θέσπισης ειδικού τιμολογίου ύδρευσης για καταναλωτές που βρίσκονται σε κατάσταση ένδειας.\nΩς γνωστόν, με περυσινή απόφαση του Δημοτικού Συμβουλίου, που επικύρωσε την αντίστοιχη απόφαση του Δ.Σ. της ΔΕΥΑΗ, καθιερώθηκε για το έτος 2017, αναδρομικά από 1/1/2017, ειδικό μειωμένο τιμολόγιο παροχής υπηρεσιών ύδρευσης για μέχρι 1.000 άπορους καταναλωτές-δημότες του Δήμου Ηρακλείου.\nΜε βάση τη σχετική απόφαση, οι δημότες που εντάχθηκαν στην ευεργετική αυτή ρύθμιση έχουν σχεδόν δωρεάν νερό για μια ποσότητα-πλαφόν των 25 κυβικών ανά τρίμηνο η οποία - κατά τη ΔΕΥΑΗ - θεωρείται επαρκής για τις ανάγκες των νοικοκυριών, και από εκεί και πέρα, για οποιαδήποτε περαιτέρω κατανάλωση που θα γίνεται, θα υπάρχει χρέωση μειωμένη.\nΤο Δημοτικό Συμβούλιο αναμένεται τη Δευτέρα να ανάψει το "πράσινο φως" για την επέκταση του μέτρου του ειδικού τιμολογίου ύδρευσης μέχρι τα τέλη του 2018.\nΤο μέτρο θα ισχύει και φέτος για έναν αριθμό μέχρι 1.000 δικαιούχων, αν και πέρυσι οι ενδιαφερόμενοι και οι δικαιούχοι που εντάχθηκαν ήταν πολύ λιγότεροι.\nΣύμφωνα με τη σχετική εισήγηση, οι περυσινοί δικαιούχοι δεν παίρνουν αυτομάτως παράταση, αλλά θα πρέπει να σπεύσουν και πάλι στη ΔΕΥΑΗ προκειμένου να καταθέσουν ξανά τα δικαιολογητικά τους ώστε να διαπιστωθεί αν συνεχίζουν ή όχι να πληρούν τα κριτήρια ένταξης. Οι ήδη ενταγμένοι στο μέτρο του ειδικού τιμολογίου ύδρευσης θα πρέπει να προσκομίσουν τα δικαιολογητικά τους ως τις 23 Φεβρουαρίου, ενώ οι νέοι ενδιαφερόμενοι προς ένταξη έχουν περιθώριο μέχρι τις 31 Μαρτίου.\nΚατά την προσεχή συνεδρίαση της Δευτέρας το Δημοτικό Συμβούλιο Ηρακλείου θα αποφανθεί επί των ενστάσεων που κατατέθηκαν κατά τη διάρκεια ανάρτησης της 221/2017 απόφασης του Δημοτικού Συμβουλίου Ηρακλείου με θέμα "Οριστική οριοθέτηση οικισμών εντός αρχαιολογικού χώρου Κνωσού (Μπουγάδα Μετόχι, Μακρύ Τείχος, Βλυχιά, Αγία Ειρήνη)" - (απόφαση 2/2018 Επιτροπής Ποιότητας Ζωής).\nΗ οριστική οριοθέτηση των οικισμών εκκρεμεί από το 2011. Τότε, στο πλαίσιο ενός "γενναίου"... "ψαλιδίσματος" των αρχαιολογικών ζωνών της Κνωσού, όπως αποτελούσε πάγιο κοινωνικό αίτημα, για το οποίο είχε δώσει αγώνα η δημοτική Αρχή Κουράκη, είχε γίνει η προσωρινή οριοθέτηση των οικισμών που βρίσκονται εντός της Α' και της Β' αρχαιολογικής ζώνης. Πρόκειται για τους οικισμούς Α' αρχαιολογικής ζώνης Μπουγάδα Μετόχι, Μακρύ Τείχος και Βλυχιά, και για την περιοχή της Αγίας Ειρήνης που ανήκει στη Β' αρχαιολογική ζώνη.\nΗ οριστική οριοθέτηση των τεσσάρων αυτών οικισμών δεν είχε προχωρήσει τότε. Είχε δοθεί μια τριετής παράταση, μέχρι το 2014. Για διάφορους λόγους το θέμα ξεχάστηκε. Υπήρξε μια στασιμότητα, με αποτέλεσμα η εκκρεμότητα να παραμείνει, όπως όμως "παρέμειναν" σε "ομηρία" και οι κάτοικοι των περιοχών αυτών, αφού δεν μπορούν μέχρι σήμερα όχι μόνο να οικοδομήσουν, αλλά ούτε καν να προχωρήσουν σε μια μικρή επισκευή ή ένα απλό μερεμέτι στις περιουσίες τους!\nΤο πλάνο της οριστικής οριοθέτησης των τεσσάρων οικισμών καταρτίστηκε. Αναρτήθηκε πριν από μερικούς μήνες. Στο πλαίσιο της ανάρτησης υποβλήθηκαν ενστάσεις από ιδιοκτήτες ακινήτων αλλά και τον Πολιτιστικό Σύλλογο Κνωσού. Ενστάσεις, όμως, που οι υπηρεσίες του Δήμου και η Επιτροπή Ποιότητας Ζωής έκριναν απορριπτέες στο σύνολό τους...\nΡεπροτάζ : Μπάμπης Σαββίδης


openarchives.gr | Effects of crystallization conditions on the crystal structure and on the intrinsic dissolution rate of piroxicam\nEffects of crystallization conditions on the crystal structure and on the intrinsic dissolution rate of piroxicam\nΕπιδράσεις συνθηκών κρυστάλλωσης στην κρυσταλλική δομή και στο ρυθμό διάλυσης της πιροξικάμης\nΚαραγιάννη, Αναστασία Σταμούλη\nΗ πιροξικάμη είναι μη στεροειδής αντιφλεγμονώδης δραστική φαρμακευτική ουσία με χαμηλή υδατοδιαλυτότητα, η οποία εξαρτάται από τον κρυσταλλικό πολυμορφισμό και κατατάσσεται στην τάξη ΙΙ του βιοφαρμακευτικού συστήματος ταξινόμησης καθότι η απορρόφησή της από τον οργανισμό εξαρτάται από τη διάλυση και όχι τη διαπέραση του γαστρεντερικού επιθηλίου.Στην παρούσα μελέτη διερευνήθηκαν οι επιδράσεις της αλλαγής του διαλύτη παρουσία και απουσία πολυμερών στην κρυσταλλική δομή και στο ρυθμό διάλυσης. Συγκεκριμένα, πιροξικάμη κρυσταλλώθηκε με ψύξη από διαφορετικούς οργανικούς διαλύτες και διερευνήθηκε η επίδραση στην κρυσταλλική δομή με σκοπό την παραλαβή της πιο διαλυτής μορφής Ι. Επί πλέον, πιροξικάμη κρυσταλλώθηκε από ακετονικά διαλύματα με προσθήκη υδατικών διαλυμάτων υδρόφιλων πολυμερών και τα εναιωρήματα που προέκυψαν ξηράνθηκαν δια ψεκασμού (spray drying). Μελετήθηκε η επίδραση της παρουσίας των πολυμερών στο ρυθμό διάλυσης και στην ικανότητα σχηματισμού της δυσδιάλυτης μονοϋδρικής πιροξικάμης. Τέλος, αναπτύχθηκε ταχεία και απλή φασματοσκοπική μέθοδος για τον ταυτόχρονο ποσοτικό προσδιορισμό των κρυσταλλικών μορφών της πιροξικάμης (μορφής Ι, ΙΙ και μονοϋδρικής) σε κονιοποιημένες πρώτες ύλες.Βρέθηκε ότι με τη χρήση κατάλληλου διαλύτη είναι δυνατή η επιλογή της κρυσταλλικής μορφής της πιροξικάμης. Πολικοί διαλύτες δότες και δέκτες δεσμών υδρογόνου ευνοούν την κρυστάλλωση της μορφής ΙΙ, ενώ λιγότερο πολικοί διαλύτες οι οποίοι δεν διαθέτουν ισχυρούς δότες ή δέκτες δεσμών υδρογόνου, σχηματίζουν επιδιαλυτώματα.Όσον αφορά την ξήρανση δια ψεκασμού των εναιωρημάτων που προέκυψαν από αλλαγή του διαλύτη (σύστημα ακετόνης-ύδατος), βρέθηκε ότι οδηγεί σε σχηματισμό της δυσδιάλυτης μονοϋδρικής πιροξικάμης, ανάλογα με το είδος και τη συγκέντρωση του πολυμερούς. Γενικά δε η ξήρανση όλων των κρυσταλλωμάτων, ακόμη και με ήπιες συνθήκες, οδηγεί στο σχηματισμό της μορφής Ι. Η παρουσία των υδρόφιλων πολυμερών επηρεάζει τον ενδογενή ρυθμό διάλυσης κατά τρόπο ο οποίος εξαρτάται από το είδος και τη συγκέντρωση του πολυμερούς και δεν είναι γενικός και απλός. Ο σχηματισμός μονοϋδρικής πιροξικάμης στην επιφάνεια των κυλινδρικών δοκιμίων κατά τη διάρκεια του ελέγχου του ρυθμού διάλυσης περιπλέκει την κατάσταση, καθώς επιφέρει σημαντική επιβράδυνση του ρυθμού, ενώ φαίνεται να σχετίζεται με την παρουσία συγκεκριμένων πολυμερών. Μπορεί δε να διαπιστωθεί πειραματικά με τη χρήση φασματοσκοπίας εγγύς υπερύθρου (NIR).Τέλος, ο ποσοτικός προσδιορισμός των τριών κρυσταλλικών μορφών της πιροξικάμης (Ι, ΙΙ και μονοϋδρικής) σε κονιοποιημένα μίγματα κρυστάλλων επιτεύχθηκε με φασματοσκοπία NIR σε συνδυασμό με πολυμεταβλητή ανάλυση. Στα φασματοσκοπικά δεδομένα προσαρμόστηκε πρότυπο τεχνητού νευρωνικού δικτύου και τα αποτελέσματα συγκρίθηκαν με αυτά της παλινδρόμησης PLS. Βρέθηκε ότι το πρότυπο τεχνητού νευρωνικού δικτύου υπερέχει οριακά στην μέση ικανότητα πρόβλεψης (RMSEP±sd: 1,914±0,600 έναντι 2,062±1,053 του προτύπου PLS), παρά το ότι προσαρμόζεται μετά από συμπίεση του φάσματος στις πέντε πρώτες κύριες συνιστώσες.\nPiroxicam is a non-steroidal anti-inflammatory active pharmaceutical ingredient (API) with poor aqueous solubility, which is polymorph-dependent. It belongs to class II substances according to the Biopharmaceutics Classification System because its absorption depends on the dissolution rate and not on intestinal membrane permeability.In the present study the effect of alternative crystallization solvent in presence and absence of polymers on the produced crystal form and dissolution rate was investigated. Specifically, piroxicam was crystallized from various organic solvents by cooling and the resultant crystal form was studied, aiming at producing the more soluble crystal form-form I. Moreover, piroxicam was crystallized from acetonic solutions by the addition of aqueous solutions of hydrophilic polymers and the formed suspensions were spray-dried. The influence of polymer presence on the dissolution rate, as well as on the formation of the insoluble monohydrate piroxicam was investigated. Finally, a fast and simple spectroscopic method was developed as to achieve simultaneous quantitative determination of the crystal forms of piroxicam (form I, II and monohydrate form) in powdered raw materials.It was found that selective crystallization of the preferred crystal form can be achieved by the usage of a suitable solvent. Polar solvents containing hydrogen-bond donor and acceptor moieties lead to the crystallization of form II, while less polar solvents with weaker hydrogen-bond donor or acceptor moieties form solvates.Regarding the spray-drying of suspensions produced by the solvent-change method (acetone-water system), it was found that it results in the formation of piroxicam monohydrate, depending on the type and concentration of the polymer. In general, drying of the crystalline products, even under moderate conditions, leads to the growth of form I. Specifically the presence of hydrophilic polymers affects the intrinsic dissolution rate in a way which depends on the type and concentration of the polymer but it is not a general linear relationship. Formation of piroxicam monohydrate on the cylindrical specimen surface during the intrinsic dissolution test complicates things further by inflicting significant deceleration of the dissolution rate. Formation of the monohydrate seems to be related to the presence of specific polymers, and it can be easily detected by near infrared spectroscopy.Finally, for the simultaneous quantitative determination of piroxicam anhydrous polymorphs I, II and the monohydrate in ternary powder mixtures, NIR spectroscopic method combined with multivariable analysis was developed. An artificial neural network model was fitted to the data and the results were compared with those of partial least squares regression analysis. It was found out that the artificial neural network model has a slightly better predictive performance (RMSEP±sd: 1,914±0,600 vs 2,062±1,053 model PLS), even though it is trained on the first five principal components of the spectral data.


So close, no matter how far.. – Hoopfellas\nAπό Jim Conway στις 12 Ιουνίου 2013\nΚάνοντας αυτά τα δύο πράγματα σωστά, ο Παναθηναϊκός θα είναι τουλάχιστον «μέσα» στο παιχνίδι. Γνώμη μου όμως είναι ότι, βάσει συνθηκών, ο δρόμος για τον παράδεισο θα είναι το τρίποντο, με το οποίο θα βάλει πίεση στον αντίπαλο. Έχει αποδειχτεί πολλάκις σε τέτοιες περιπτώσεις. Mια σχετικά καλή shooting-night των πρασίνων μπορεί να “βάλει τον Ολυμπιακό στα νεύρα”, κατάσταση που αυτόματα σημαίνει (ειδικά σήμερα) «πνιγμός»..


Ταλάτ: Ασόβαρα τα σενάρια περί λύσης του Κυπριακού μέχρι... - Newpost.gr\nτου Newsroom Δημοσίευση 5 Νοεμβρίου 2013, 09:17 / Ανανεώθηκε 5 Νοεμβρίου 2013, 09:20 Ταλάτ: Ασόβαρα τα σενάρια περί λύσης του Κυπριακού μέχρι τον Μάρτιο\nΣε συνέντευξή του στην εφημερίδα «Χαβαντίς», ο Ταλάτ ανέφερε ότι εάν η τουρκοκυπριακή πλευρά θέτει χρονοδιαγράμματα και δηλώνει ότι ο καθένας θα πρέπει να ακολουθήσει τον δρόμο του, με το επιχείρημα ότι έχουμε θέσει καταληκτική ημερομηνία και δεν θα μπορέσουμε να το λύσουμε «αυτό θα χρησιμοποιηθεί εναντίον μας και θα προκαλέσει απογοήτευση στους λαούς», κατά την έκφρασή του. Είναι ωφέλιμο εάν βάζεις χρονοδιαγράμματα να έχεις ρόλο στην επιτάχυνση των διαπραγματεύσεων, πρόσθεσε.\nΑναφερόμενος στην πιθανή υποψηφιότητά του στις «προεδρικές εκλογές», ο κ. Ταλάτ σημείωσε ότι αυτή τη στιγμή δεν μπορεί να πει αν θα είναι υποψήφιος ή όχι, γιατί δεν θα αποφασίσει μόνος του. Αυτό, πρόσθεσε, θα αποφασιστεί από το Ρεπουμπλικανικό Τουρκικό Κόμμα (ΡΤΚ), το μεγαλύτερο κόμμα υπέρ της λύσης και των άλλων δυνάμεων υπέρ της λύσης στην κοινότητα


Ιστότοπος προετοιμασίας υποψηφίων Πανελλαδικών εξετάσεων για το ειδικό μάθημα της γαλλικής γλώσσας.\nΣτο πλαίσιο της γενικής οδηγίας “ΜΕΝΟΥΜΕ ΑΣΦΑΛΕΙΣ” - "ΜΑΘΑΙΝΟΥΜΕ ΑΣΦΑΛΕΙΣ", και μετά από την προτροπή του Υπουργείου Παιδείας & Θρησκευμάτων και του Ινστιτούτου Εκπαιδευτικής Πολιτικής για παροχή πρόσθετου ψηφιακού υλικού στους υποψήφιους των Πανελλαδικών εξετάσεων, το Τμήμα Γαλλικής Γλώσσας & Φιλολογίας του Αριστοτελείου Πανεπιστημίου Θεσσαλονίκης, επανενεργοποίησε τον ιστότοπο study4french.\nΟ ιστότοπος, αρχικά δημιουργήθηκε από τα Τμήματα Γαλλικής Γλώσσας & Φιλολογίας του Εθνικού Καποδιστριακού Πανεπιστημίου Αθηνών και του Αριστοτελείου Πανεπιστημίου Θεσσαλονίκης, αλλά δυστυχώς έχασε μεγάλο μέρος της λειτουργικότητάς του, όταν καταργήθηκε η χρήση Flash από όλους τους browsers, με αποτέλεσμα πολλές ασκήσεις να μην εκτελούνται καθόλου.\nΣήμερα ο ιστότοπος επαναλειτουργεί, νέες ασκήσεις δημιουργούνται συνεχώς, μετατρέπονται στο πρότυπο HTML5 και είναι άμεσα διαθέσιμες.\nΚαλή επιτυχία σε όλους/ες τους/τις υποψήφιους/ες\nΤι είναι το Study4french\nΟ ιστότοπος του Study4french αποτελεί μια νέα, αναμορφωμένη έκδοση του αντίστοιχου ιστότοπου που είχε δημιουργηθεί από τα Τμήματα Γαλλικής Γλώσσας και Φιλολογίας του Εθνικού και Καποδιστριακού Πανεπιστημίου Αθηνών και του Αριστοτελείου Πανεπιστημίου Θεσσαλονίκης και λειτούργησε από το 2012-2018.\nΕίναι ένας χώρος παρουσίασης ψηφιοποιημένου υλικού, προσανατολισμένου αποκλειστικά για την προετοιμασία και την ενίσχυση των υποψηφίων των Πανελληνίων εξετάσεων στο ειδικό μάθημα της Γαλλικής Γλώσσας.\nΗ αρχική δημιουργία του ιστοχώρου αποτέλεσε μια πρωτοβουλία των Τμημάτων Γαλλικής Γλώσσας και Φιλολογίας του Εθνικού και Καποδιστριακού Πανεπιστημίου Αθηνών και του Αριστοτελείου Πανεπιστημίου Θεσσαλονίκης, το 2012.\nΕπιστημονική ομάδα είχε αναλάβει εθελοντικά την εκπόνηση δειγμάτων και την παρουσίασή τους σε ψηφιακή διαδραστική μορφή.\nΣήμερα ο ιστότοπος ανασχεδιάζεται, με την βοήθεια φοιτητών και φοιτητριών του Τμήματος Γαλλικής Γλώσσας και Φιλολογίας του Αριστοτελείου Πανεπιστημίου Θεσσαλονίκης, με σκοπό να προσφέρει υλικό εξάσκησης στους υποψήφιους των Πανελλαδικών εξετάσεων που σκοπεύουν να δώσουν το ειδικό μάθημα της γαλλικής γλώσσας.\nΔείτε προσεκτικά τις πληροφορίες για τις 3 ενότητες της εξέτασης και μετά λύστε τις διαδραστικές ασκήσεις που υλοποιήσαμε.\nΚάντε εξάσκηση με τις δραστηριότητες που αναπτύξαμε και διαπιστώστε το επίπεδο γλωσσομάθειάς σας.\nΑσκήσεις Ενότητας A2\ngraduit et complet\nProposé par le Département de Langue et de Littérature Françaises, U. A. Th.\nΆσκηση στον δικό σας χρόνο και ρυθμό\nΠεριηγηθείτε στον ιστότοπό μας και βρείτε όλες τις χρήσιμες πληροφορίες που αναφέρονται στην εξέταση του ειδικού μαθήματος γαλλικής γλώσσας. Βρείτε θέματα προηγούμενων ετών, τις σωστές απαντήσεις τους και νέα θέματα για εξάσκηση.\nΔιεύθυνση IP: 3.238.132.225\nSun, 26 Sep 2021 04:45:38 +0000\n© 2021 Study4french.gr - Ιστότοπος προετοιμασίας υποψηφίων Πανελλαδικών εξετάσεων για το μάθημα της γαλλικής γλώσσας - Τμήμα Γαλλικής Γλώσσας & Φιλολογίας, Α.Π.Θ.


Αριθμολογία: Τα Ερωτικά και Οικονομικά του Ιουλίου - Astrology.gr\nΗΛΙΟΣ - 14° 57' 40" ΚΑΡΚΙΝΟΣ\nΣΕΛΗΝΗ - 14° 39' 56" ΖΥΓΟΣ\nΕΡΜΗΣ - 03° 35' 10" ΚΑΡΚΙΝΟΣ\nΑΦΡΟΔΙΤΗ - 16° 46' 44" ΔΙΔΥΜΟΙ\nΑΡΗΣ - 01° 16' 12" ΤΑΥΡΟΣ\nΔΙΑΣ - 07° 57' 07" ΚΡΙΟΣ\nΚΡΟΝΟΣ - 24° 26' 35" ΥΔΡΟΧΟΟΣ R\nΟΥΡΑΝΟΣ - 17° 58' 50" ΤΑΥΡΟΣ\nΠΛΟΥΤΩΝΑΣ - 27° 39' 49" ΑΙΓΟΚΕΡΩΣ R\nΜΗΝΙΑΙΕΣ 25 Ιουν 2014\nΟ Ιούλιος του 2014 είναι για όλους ο συμπαντικός μήνας 5\nΓια να βρεις τι μήνας είναι για σένα προσωπικά ο Ιούλιος, πρόσθεσε την ημέρα της γέννησής σου με τον αριθμό του συμπαντικού μήνα – δηλαδή το 5 - και αν το αποτέλεσμα είναι διψήφιο άθροισε τα ψηφία και κατάληξε σε μονοψήφιο αριθμό.\nΓια παράδειγμα, αν έχεις γεννηθεί την 12η ημέρα ενός μήνα πρόσθεσε την ημέρα γέννησης σου (12) με τον αριθμό του συμπαντικού μήνα (5), 12+5=17. Κατόπιν μετέτρεψε τον αριθμό 17 σε μονοψήφιο 1+7=8. Το 8 είναι ο προσωπικός σου μήνας για τον Ιούλιο.\nΓια το μήνα Ιούλιο\nΑν ο προσωπικός σας μήνας είναι το 1\nΑυτό το μήνα δείξε τον πραγματικό σου εαυτό και διεκδίκησε τα «θέλω» σου. Κινήσου δυναμικά και με μέθοδο. Χάρη στις πρωτοβουλίες σου, ξεκαθαρίζουν οι υποθέσεις που σε απασχολούν.\nΣτον επαγγελματικό τομέα ανταποκρίσου σε κάθε ευκαιρία με τόλμη και θάρρος. Οι επιλογές που θα κάνεις θα είναι καθοριστικές για το μέλλον σου. Νέες και καλές γνωριμίες.\nΣτον οικονομικό τομέα δες τις πραγματικές σου ανάγκες, τι χρειάζεσαι και τι δεν χρειάζεσαι πλέον.\nΣτα αισθηματικά σου, αν είσαι σε σχέση, πάρε το χρόνο σου να σκεφτείς πριν προχωρήσεις σε καινοτομίες, για να μην χάσεις και τα αυτονόητα, Αν είσαι μόνος/η κράτα μικρό καλάθι σε νέες γνωριμίες.\nΑν ο προσωπικός σας μήνας είναι το 2\nΑυτό το μήνα απόφυγε τις αντιφάσεις και τις σπασμωδικές κινήσεις και αντιμετώπισε ρεαλιστικά κάθε τι που σου προκύπτει. Μην πιέζεσαι γι' αυτά που νοιώθεις.\nΣτον επαγγελματικό σου χώρο η ατμόσφαιρα εξακολουθεί και είναι τεταμένη. Καλώς ή κακώς είναι αναγκαίο να τα βρεις με συναδέλφους και συνεργάτες. Μην εμπλέκεσαι σε κουτσομπολιά.\nΣτον οικονομικό τομέα μην σφυρίζεις αδιάφορα. Δεν έχεις περιθώρια για λάθη και ψευδαισθήσεις.\nΣτον αισθηματικό τομέα αν έχεις μια σταθερή σχέση, τίποτα δεν φαίνεται να διαταράσσει την ρουτίνα σου. Αν είσαι χωρίς ταίρι, μην μένεις δέσμιος/α ενός πεθαμένου παρελθόντος, γιατί στο τέλος θα βουλιάξεις μαζί του.\nΑν ο προσωπικός σας μήνας είναι το 3\nΑυτό το μήνα κινήσου έξυπνα και διπλωματικά και θα δεις ν' ανοίγονται μπροστά σου νέοι ορίζοντες. Τακτοποίησε τις κοινωνικές σου υποχρεώσεις και αφιέρωσε χρόνο στις σχέσεις σου. Δώσε ιδιαίτερη προσοχή σε ταξίδια και μετακινήσεις.\nΣτον επαγγελματικό τομέα μην χάνεσαι σε κρίσεις και πεποιθήσεις, αν δεν έχεις πλήρη την εικόνα μιας κατάστασης. Κράτησε λεπτές ισορροπίες και πρόσεχε τι λες και που το λες.\nΣτον οικονομικό τομέα μη αναμενόμενα έξοδα θα σε βγάλουν εκτός προγράμματος.\nΣτον αισθηματικό τομέα η επικοινωνία σου θα είναι αναποτελεσματική. Οι κλυδωνισμοί στη σχέση σου φορτίζουν την ατμόσφαιρα. Αν είσαι διαθέσιμος/η, απέφυγε δεσμεύσεις πριν ξεκαθαρίσει το τοπίο.\nAν ο προσωπικός σας μήνας είναι το 4\nΑυτό το μήνα διάφορα συμβάντα στην οικογένεια θα δοκιμάσουν την υπομονή σου και ίσως ένας στόχος σου αποδειχτεί ανέφικτος. Κάποια αγαπημένα σου πρόσωπα δεν θα σταθούν στο ύψος των περιστάσεων.\nΣτον επαγγελματικό τομέα επιστρατεύοντας τον καλύτερο εαυτό σου θα δεις τα σχέδιά σου να υλοποιούνται. θα χρειαστεί όμως να αναθεωρήσεις τις απόψεις σου και να αναπροσαρμόσεις τη στάση σου.\nΣτον οικονομικά τομέα όσο κι αν πιέζεσαι, ακολούθησε χωρίς παρεκκλίσεις το πρόγραμμά σου.\nΣτα αισθηματικά σου, αν είσαι σε σχέση η επιρροή του συντρόφου σου θα αποδειχτεί καθοριστική για τις αποφάσεις σου. Αν είσαι ελεύθερος/η, διλήμματα που αφορούν παλιές αγάπες εμφανίζονται ξανά.\nΑν ο προσωπικός σας μήνας είναι το 5\nΑυτός ο μήνας υπόσχεται μεγάλη κινητικότητα και ευχάριστες εκπλήξεις. Νέες ευκαιρίες στον ορίζοντα θα απαιτήσουν ευελιξία και διπλωματία από μέρους σου πριν φτάσεις στον τελικό στόχο.\nΣτον επαγγελματικό τομέα επιστράτευσε το επικοινωνιακό σου χάρισμα για να προωθήσεις τα σχέδια σου, αλλά και να αντιμετωπίσεις το έντονο εργασιακό παρασκήνιο.\nΣτον οικονομικό τομέα σκέψου τα μικροποσά που ξοδεύεις γιατί θα εκπλαγείς όταν κάνεις τη σούμα.\nΣτον αισθηματικό τομέα ανανέωσε τη σχέση με το σύντροφό σου βρίσκοντας νέους κώδικες επικοινωνίας. Αν είσαι μόνος/η, εκμεταλλεύσου τη γοητεία σου για να πάψουν οι νύχτες σου να είναι μοναχικές.\nΑν ο προσωπικός σας μήνας είναι το 6\nΑυτό το μήνα μην επιτρέπεις στους άλλους να σε αποδιοργανώνουν και αποστασιοποιήσου από άτομα και καταστάσεις που σε ταλαιπωρούν και σε κουράζουν σωματικά και ψυχικά.\nΣτον επαγγελματικό τομέα κλείσε οριστικά τις εκκρεμότητες του παρελθόντος. Οι συνθήκες θα είναι κατάλληλες για να λύσεις τις όποιες διαφορές σου και να υπερασπιστείς την θέση σου.\nΣτον οικονομικό τομέα οι δυσκολίες δεν θα λείψουν, αλλά με την βοήθεια της οικογένειας θα βρίσκονται λύσεις.\nΣτον ερωτικό τομέα θα έχεις την ευκαιρία να κατανοήσεις σε βάθος τη φύση των προβλημάτων που σε απασχολούν και να τα καταπολεμήσεις στην πηγή τους. Αν είσαι χωρίς σχέση, ρίξε νερό στο κρασί σου και ίσως σου βγει σε καλό.\nΑν ο προσωπικός σας μήνας είναι το 7\nΑυτό το μήνα, η πιθανότητα διαφωνιών και παρεξηγήσεων είναι μεγάλη και θα επισκιάσει όλους τους τομείς της ζωής σου. Εξέτασε πιο προσεκτικά τα κίνητρα, τόσο τα δικά σου όσο και των άλλων.\nΣτον επαγγελματικό τομέα το τοπίο ξεκαθαρίζει. Θα κάνεις νέες γνωριμίες και θα δεχτείς ενδιαφέρουσες προτάσεις. Το μόνο που μένει είναι να τις αξιολογήσεις με καθαρό μυαλό.\nΣτον οικονομικό τομέα έξοδα που δεν υπολόγιζες σε αναστατώνουν, αλλά θα τα ξεπεράσεις σχετικά γρήγορα.\nΣτον ερωτικό τομέα απέφυγε προβληματικές καταστάσεις και μην βάζεις τον εαυτό σου σε δοκιμασία. Αν είσαι ελεύθερος/η, δεν ενδείκνυται να ενδώσεις στο φλερτ του προσώπου που σε πολιορκεί ερωτικά.\nΑν ο προσωπικός σας μήνας είναι το 8\nΑυτό το μήνα τελειώνει οριστικά ό,τι σε ταλαιπωρούσε το τελευταίο διάστημα και ξαναβρίσκεις επιτέλους το κέφι σου. Το τοπίο ξεκαθαρίζει και όλα μπαίνουν σε νέα βάση.\nΣτον επαγγελματικό τομέα οι πρωτοποριακές ιδέες και οι εύστοχες κινήσεις σου, δεν περνάνε απαρατήρητες. Νέες συμφωνίες σου ανοίγουν ενδιαφέρουσες προοπτικές.\nΣτον οικονομικό τομέα υπάρχουν εξαιρετικές ευκαιρίες, δεν έχεις παρά να τις αξιοποιήσεις.\nΣτον αισθηματικό τομέα προκειμένου να πέσεις στη ρουτίνα της βαρετής σιγουριάς προτιμάς μια σχέση με ερωτηματικό. Αν είσαι μόνος/η, καταστρέφεις οποιαδήποτε σχέση έχει προοπτική.\nΑν ο προσωπικός σας μήνας είναι το 9\nΑυτό το μήνα ευνοούνται οι μετακινήσεις, καθώς και οι πνευματικές ή καλλιτεχνικές δραστηριότητες. Πιθανόν να κάνεις κάποιες αλλαγές στο σπίτι ή να ψάξεις για καινούργιο.\nΣτον επαγγελματικό τομέα είναι μάταιο να αντιστέκεσαι στις αλλαγές. Ξεκόλλησε από το παλιό μοτίβο και έχει τα μάτια σου ανοιχτά σε φρέσκιες πιο προσοδοφόρες ευκαιρίες.\nΣτον οικονομικό τομέα θα χρειαστείς εναλλακτικές λύσεις για να ανταποκριθείς στα νέα δεδομένα.\nΣτα αισθηματικά σου αν έχεις μια σταθερή σχέση, πρόσεξε μην ξεμυαλιστείς από ένα πρόσωπο από το χώρο εργασίας σου. Αν είσαι μόνος/η θα σε βάλει σε δίλημμα μια επαφή από το διαδίκτυο.\nΕτήσιες Προβλέψεις Αριθμολογίας 2013


Ο Άγιος Βαλεντίνος στο σπίτι σας - Άλλες γιορτές - Δώρα - Γιορτές - Woman-Life\n1. Άγιος Βαλεντίνος χωρίς λουλούδια δεν νοείται. Στολίστε το σπίτι με κόκκινα τριαντάφυλλα, που συμβολίζουν αγάπη, πόθο και σεβασμό. Εκτός από τη συνηθισμένη τους θέση, το βάζο του σαλονιού ή της τραπεζαρίας, μπορείτε να διακοσμήσετε με τα άνθη του έρωτα και την εξώπορτα έτσι, ώστε να προετοιμάσετε το σύντροφό σας για το τι πρόκειται να ακολουθήσει.\n2. Ρομαντική ατμόσφαιρα μπορείτε να δημιουργήσετε και με κεριά. Διακοσμήστε το σαλόνι, το μπαλκόνι, τους διαδρόμους του σπιτιού, το μπάνιο και την κρεβατοκάμαρα. Όσο πιο πολλά κεριά, τόσο πιο ρομαντική ατμόσφαιρα θα πετύχετε. Μόνον προσέξτε να μην βάλετε φωτιά στο σπίτι! Προτιμήστε τα αρωματικά κεριά, γιατί εκτός από τη χαλαρωτική επίδραση που έχουν, βοηθούν και στην καταπολέμηση δυσάρεστων οσμών, όπως του τσιγάρου.\n3. "Ο έρωτας περνάει από το στομάχι". Αυτό δεν μπορεί κανείς να το αμφισβητήσει! Όμως, μέρα σαν κι αυτή είναι καλό να μη βιάζεστε να πέσετε με τα μούτρα στο φαγητό. Έτσι, πριν από το δείπνο, επιδιώξτε να μοιραστείτε με το σύντροφό σας τρυφερές στιγμές, αφού πρώτα χαλαρώσετε απολαμβάνοντας ένα απεριτίφ. Προτιμήστε τα γλυκά ποτά, όπως το μαρτίνι, κάποιο λικέρ ή ούζο (ιδανικό για τους φανατικούς Έλληνες και πατριώτες). Προσέξτε μόνο το ένα απεριτίφ να μην γίνει δύο, τρία, τέσσερα και χάσετε το λογαριασμό και... τα λόγια σας!\n4. "Αγαπημένη μου (ή Αγαπημένε μου), ήρθε η ώρα να σου εξομολογηθώ τα βαθιά μου συναισθήματα". Αυτός είναι ένας τυπικός τρόπος για να ξεκινήσετε το ερωτικό ραβασάκι ή το γράμμα που θα έχετε συντάξει νωρίτερα. Όσοι πάλι αμφιβάλλετε για τις λογοτεχνικές ικανότητές σας, τότε η καλύτερη λύση είναι να εκφράσετε τον έρωτά σας αυτοσχέδια, εκείνη τη στιγμή. Το αυθόρμητο είναι πάντα το καλύτερο!\n5. Το τραπέζι, στρωμένο με το λευκό δαντελένιο τραπεζομάντιλο είναι έτοιμο να υποδεχτεί τα αφροδισιακά πιάτα που έχετε ετοιμάσει, ειδικά για την περίσταση. Προτιμήστε τα ελαφριά "μεζεδάκια". Το χαβιάρι και ο σολομός είναι μερικά ερωτικά ορεκτικά, τα οποία μπορείτε να συνδυάσετε με ένα μπουκάλι λευκό κρασί. Μια μαρινάρα με καραβίδες, γαρίδες, μύδια, στρείδια και άλλα οστρακοειδή αποτελεί την καλύτερη επιλογή για το κυρίως πιάτο. Όσοι δεν τα πηγαίνετε καλά με τα ψαρικά, ετοιμάστε κινέζικο κοτόπουλο με γλυκόξινη σάλτσα. Για επιδόρπιο αποφύγετε τη σοκολάτα. Μια βραδιά σαν κι αυτή, σίγουρα δε χρειάζεται τέτοιου είδους σεξουαλικά υποκατάστατα. Ιδανική πρόταση αποτελεί το παγωτό, κατά προτίμηση κρέμα ή φράουλα. Όσο για την καθιερωμένη γαρνιτούρα του, το σιρόπι δε χρειάζεται. Τα "μέλια" μεταξύ σας είναι υπέρ-αρκετά... Προσέξτε μη βαρυστομαχιάσετε, γιατί το πολύ φαγητό φέρνει ύπνο και είναι κρίμα να χαλάσετε αυτήν τη ρομαντική βραδιά.\n6. Ιδανικός τρόπος για να έρθει ακόμα πιο κοντά είναι να χορέψετε κάποιο από τα παρακάτω ερωτικά τραγούδια: "More than a woman to me" (Μπι Τζιζ), "Fly me to the moon" (Φρανκ Σινάτρα), "It's now or never" (Έλβις Πρίσλεϊ), "My love" (Χούλιο Ιγκλέσιας και Στίβι Γουόντερ), "Unforgettable" (Νάτκινγκ Κολ), "Stay" (Μπάρι Μάνιλοου), "I'll always love you", "Lady" (Λάιονελ Ρίτσι). Αν δεν υπάρχουν στη δισκοθήκη σας σίγουρα θα τα βρείτε στην "πρώτη γραμμή" των δισκοπωλείων μέσα σε μια ερωτική συλλογή.\n7. "Ταξιδέψτε" χέρι χέρι με "οδηγό" την αγάπη σας και γνωστές ρομαντικές ταινίες. Προσέξτε, τα αισθηματικά φιλμ που θα δείτε να έχουν αίσιο τέλος. Μεταξύ άλλων προτιμήστε κάποιο ή κάποια από τα παρακάτω: "Έχετε μήνυμα στον υπολογιστή σας", "Dirty Dancing", "French Kiss", "Roxanne", "Όταν ο Χάρι γνώρισε τη Σάλι", "μεγάλες Προσδοκίες", "When a Man Lives a Woman". Και μην ξεχνάτε, η ζωή μπορεί να γίνει τόσο όμορφη και ρομαντική όσο και οι ταινίες, αρκεί να είστε αισιόδοξοι και να μη σταματάτε να ονειρεύεστε!\nΚατηγορία: Άλλες γιορτές | Έγραψε: woman-life (12-02-2009) | Το διάβασαν: 1811\nΆλλα άρθρα με θέμα γιορτές, Άγιος Βαλεντίνος:


Δημοσιεύθηκε στις 6 Ιανουαρίου, 2020 6 Ιανουαρίου, 2020 Δημοσιεύθηκε από Επικαιρότητα\nΑυστραλία: Μέτα τις φωτιές και τις πλημμύρες έρχονται οι… φονικές αράχνες\nΑπό ελικόπτερο ταΐζουν τα ζώα που γλίτωσαν τη φωτιά στην Αυστραλία\nΑνυπολόγιστη καταστροφή στην Αυστραλία: «Αγγίζουν» το ένα δισεκατομμύριο τα νεκρά ζώα\nΣτο έλεος των φυσικών φαινομένων έχει παραδοθεί η Αυστραλία, αφού παράλληλα με τις καταστροφικές πυρκαγιές σειρά παίρνει κυκλώνας που απειλεί τη βορειοδυτική χώρα.\nΟ κυκλώνας ενισχύεται σήμερα στα ανοικτά της βορειοδυτικής Αυστραλίας, απειλώντας την πόλη Μπρουμ με καταρρακτώδεις βροχοπτώσεις και με ανέμους που μπορεί να φθάνουν ακόμη και τα 125 χιλιόμετρα την ώρα, προειδοποίησε η αυστραλιανή μετεωρολογική υπηρεσία.\nΠροετοιμασία για νέα άνοδο της θερμοκρασίας\nΟι αξιωματούχοι στην Αυστραλία εκμεταλλεύθηκαν σήμερα μια ανάπαυλα από τα ακραία καιρικά φαινόμενα για να προσπαθήσουν να περιορίσουν τις μεγάλες πυρκαγιές που έχουν κοστίσει μέχρι στιγμής τη ζωή σε 25 ανθρώπους στο νοτιοανατολικό τμήμα της χώρας, να ανοίξουν μπλοκαρισμένους δρόμους και να απομακρύνουν πολίτες που παρέμεναν εγκλωβισμένοι επί ημέρες.\nΣήμερα, δεύτερη ημέρα που σημειώνεται ελαφρά βροχή και δροσεροί άνεμοι, υπήρξε μια σχετική ανακούφιση από τις φλόγες που έχουν κατακάψει δύο πολιτείες της Αυστραλίας, όμως οι αρχές προειδοποίησαν ότι αργότερα αυτή την εβδομάδα οι μετεωρολογικές συνθήκες θα αλλάξουν και πάλι ευνοώντας τις πυρκαγιές.\nΈφεδροι του στρατού έχουν αναπτυχθεί σήμερα στις περιοχές που έχουν καταστραφεί από τις πυρκαγιές σε τρεις πολιτείες της Αυστραλίας. Η κυβέρνηση αποφάσισε τη μεγαλύτερη κινητοποίηση των εφέδρων του στρατού, με 3.000 να καλούνται να συνδράμουν στις προσπάθειες αποκατάστασης της ηλεκτροδότησης, διανομής τροφίμων και καυσίμων στις πληγείσες περιοχές.\nΕξάλλου σήμερα οι Αυστραλοί πυροσβέστες, με την υποστήριξη συναδέλφων τους από τις ΗΠΑ και τον Καναδά, ελπίζουν να καταφέρουν να εκμεταλλευθούν τις περιορισμένες βροχοπτώσεις και τη σχετική πτώση της θερμοκρασίας προκειμένου να θέσουν υπό έλεγχο τις πυρκαγιές.\nΗ αστυνομία επιβεβαίωσε σήμερα τον θάνατο ενός 71χρονου άνδρα στη νότια ακτή της Νέας Νότιας Ουαλίας, ο οποίος αγνοείτο από τις 31 Δεκεμβρίου, ανεβάζοντας τον συνολικό απολογισμό των νεκρών σε 25.\nΠερισσότερα από 80 εκατομμύρια στρέμματα έχουν καεί μέχρι στιγμής, μια περιοχή σχεδόν ίση με την έκταση της Αυστρίας.\n«Κανείς δεν μπορεί να επαναπαυθεί. Μεγαλύτερος κίνδυνος πυρκαγιάς αναμένεται προς το τέλος της εβδομάδας αυτής, με θερμό καιρό», προειδοποίησε ο πρωθυπουργός της πολιτείας Βικτόρια Ντάνιελ Άντριους.\nΟι αρχές έχουν αυξήσει τις προσπάθειές τους να προσφέρουν είδη πρώτης ανάγκης και να απεγκλωβίσουν ανθρώπους που παρέμεναν επί ημέρες παγιδευμένοι από τις πυρκαγιές σε παράκτιες πόλεις.\n«Επικεντρωνόμαστε στο ανθρώπινο κόστος και το κόστος ανοικοδόμησης των ζωών των ανθρώπων», σχολίασε ο Αυστραλός πρωθυπουργός Σκοτ Μόρισον από την Καμπέρα, αφού ανακοίνωσε την παροχή 2 δισεκ. δολαρίων Αυστραλίας σε διάστημα δύο ετών στη νεοσυσταθείσα Εθνική Υπηρεσία Ανασυγκρότησης από τις Πυρκαγιές.\nΗ εποχή των πυρκαγιών στην Αυστραλία ξεκίνησε νωρίτερα φέτος, από τον Σεπτέμβριο, και είναι πολύ πιο έντονη έπειτα από τρία χρόνια ξηρασίας.


Μαζάουερ: Η κρίση δεν είναι ελληνική, είναι υποταγή της ΕΕ στις αγορές - Ειδήσεις - νέα - Το Βήμα Online\nΜαζάουερ: Η κρίση δεν είναι ελληνική, είναι υποταγή της ΕΕ στις αγορές\n«Η παρούσα κρίση είναι η μεγαλύτερη από την εποχή της μεταπολίτευσης, καθώς κρίνει και δοκιμάζει τους θεσμούς που επιτεύχθηκαν σε αυτή την χώρα μετά την δικτατορία. Η πρόκληση αφορά όλο το πολιτικό σύστημα και στο κατά πόσον αυτό μπορεί να ανταποκριθεί στις ανάγκες της εποχής», τόνισε συμπερασματικά ο ιστορικός Μαρκ Μαζάουερ στην ομιλία του το βράδυ της Τρίτης 23 Οκτωβρίου μιλώντας στο Μέγαρον Μουσικής μπροστά σε δυο (!) γεμάτα αμφιθέατρα και πολύ κόσμο στο φουαγιέ.\n24 Οκτωβρίου 2012, 07:16 Ενημερώθηκε: 24 Οκτωβρίου 2012, 07:16\nΟ ιστορικός Μαζάουερ βρέθηκε στην Αθήνα καλεσμένος της Εταιρείας Συγγραφέων για να τιμηθεί με το ετήσιο βραβείο «Διδώ Σωτηρίου» που απονέμεται σε ξένο ή Έλληνα συγγραφέα που με τη γραφή του αναδεικνύει την επικοινωνία των λαών και των πολιτισμών μέσα από την πολιτισμική διαφορετικότητα. Ο πρόεδρος της Εταιρείας Συγγραφέων κ. Αλέξης Ζήρας προσφώνησε τον τιμώμενο λέγοντας ότι η βράβευση του Μαζάουερ γίνεται σε μια καίρια στιγμή της Ευρώπης όπου αλλάζουν οι χάρτες των κοινωνιών και των εθνών.\nΣτην ομιλία του με θέμα ««Το όραμα του Σπινέλι: η Ελλάδα και η Ευρωπαϊκή κρίση» ο Μαρκ Μαζάουερ τόνισε εξ αρχής ότι η κρίση στην Ελλάδα μπορεί να γίνει κατανοητή μόνον ως μια πτυχή της ευρωπαϊκής κρίσης. Κάνοντας μια ιστορική αναδρομή αναφέρθηκε στην πρόταση Σπινέλι, ο οποίος παρεμβαίνοντας μετά τον Β΄Παγκόσμιο Πόλεμο με το μανιφέστο του Βεντοτένε προσπάθησε να δώσει μια απάντηση στη χρεωκοπία της Κοινωνίας των Εθνών και στον φασισμό προτείνοντας μια διαφορετική ενωμένη, ομοσπονδιακή Ευρώπη. Για τον Σπινέλι η Ενωμένη Ευρώπη θα ήταν ένα εργαλείο αναδιανομής του πλούτου, για έναν κόσμο (όχι σοσιαλιστικό) κατά της ανισότητας που θα έθετε όρια και θα διαχειρίζονταν προς όφελός του τις αγορές. Ο κόσμος αυτός που ονειρευόταν ο Σπινέλι τελείωσε όταν επικράτησε η διεθνοποίηση του κεφαλαίου. Κατά τον Μαρκ Μαζάουερ η απελευθέρωση της κίνησης των κεφαλαίων ευθύνεται για τη σημερινή κρίση. Το Μάαστριχτ επιτάχυνε τις εμπορικές ροές, περιθωριοποίησε το Ευρωπαϊκό Κοινοβούλιο και παγίδευσε τα εθνικά νομοθετικά σώματα. Το σύστημα έγινε χαλαρό, όλα σχεδόν τα κράτη παρέβησαν τους κανόνες και παράλληλα η εξουσία διολίσθησε εκτός Ε.Ε. στους τραπεζίτες και τους οίκους αξιολόγησης. Υπάρχουν ακόμα, είπε, σκοτεινά σημεία για την εποχή που η Ελλάδα μπήκε στην ευρωζώνη. Οι αγορές έγιναν τελικά ένα καζίνο -αν και τα καζίνο είναι καλύτερα ρυθμισμένα. Αποτέλεσμα το ευρωπαϊκό χρηματοπιστωτικό σύστημα να ευημερεί, αλλά όχι και οι ευρωπαϊκοί λαοί.\nΣχετικά με τη σημερινή ελληνική κρίση, ο ιστορικός Μαζάουερ είπε ότι δεν έχει βαθιές ρίζες και επιπλέον οι εξηγήσεις που δίνονται δεν είναι πειστικές. Η κρίση δεν είναι ηθική. Και παλιότερα υπήρχε διαφθορά. Δεν είναι ιστορική γιατί αν δει κανείς τη μεταπολίτευση θα διαγνώσει ότι ήταν ένας θρίαμβος, μια επιτυχία για την ελληνική κοινωνία. Όλοι οι δείκτες ήταν καλοί. Για παράδειγμα ο δημόσιος τομέας είχε μόνον 120.000 υπαλλήλους και λειτουργούσε. Τη δεκαετία του ΄80 φτιάχτηκε ένα κοινωνικό κράτος όταν στην Ευρώπη άρχισαν οι περικοπές και είχε αρχίσει η έλευση του νεοσυντηρητισμού. Η Ευρώπη ζούσε την εποχή του 2004 μέσα στην ευδαιμονία. Πολλοί έλεγαν ότι το ευρωπαϊκό όνειρο έχει αντικαταστήσει το ανάλογο αμερικάνικο. Λίγο μετά αυτό ανατράπηκε, η οικονομική κατάσταση της νότιας Ευρώπης επιδεινώθηκε και άρχισε η λιτότητα.\nΣήμερα ο Μαρκ Μαζάουερ σημείωσε ότι υπάρχουν τρεις δρόμοι. Πρώτον. Η παραίτηση από το χρέος, κάτι που κάποια στιγμή είχε προτείνει ο Στίγκλιτς. Πιστεύει ότι αυτή η λύση θα οδηγήσει σε μεγάλη φτώχεια. Δεύτερον. Η πρόταση του ΣΥΡΙΖΑ για ένα λαϊκό ευρωπαϊκό μέτωπο, για μια άλλη εξουσία. Κάτι τέτοιο είναι ανέφικτο γιατί δεν βλέπει κανένα ευρωπαϊκό λαό να θέλει να σώσει την Ελλάδα. Τρίτον. Να συνεχιστεί η λιτότητα. Αν και υπάρχει κατανόηση εκ μέρους της πλειοψηφίας του ελληνικού λαού, μέχρι στιγμής, η πρόταση αυτή δεν έχει μέλλον, δεν μπορεί να συνεχιστεί.\nΟ Μαζάουερ διαπιστώνει ότι οι πολιτικοί είναι ανίκανοι να δουν την έξοδο από την κρίση με τρόπο μη κομματικό. Η πολιτική τάξη στην Ελλάδα δεν θέλει να αναλάβει τις ευθύνες της. Αντίθετα ακούσαμε, λέει ο Μαζάουερ, ότι « μαζί τα φάγαμε», κάτι πολύ προσβλητικό. Δεν τα φάγαμε μαζί, κάποιοι έφαγαν πάρα πολλά, κάποιοι καθόλου. Η φράση αυτή ήταν μια υπεκφυγή της πολιτικής ελίτ να αναλάβει τις ευθύνες της. Δεν μπορεί πια να καθοδηγήσει την κοινωνία. Κατηγορεί τους άλλους, χωρίς η ίδια να κάνει τίποτα.\nΟι πολιτικοί πρέπει να αποδεχθούν ότι χρειάζεται μια νέα πορεία , να αποφύγουν τις κορώνες και να συνεργαστούν για μια νέα πολιτική. Υπάρχει μια ρητορεία από αριστερά και δεξιά που εμποδίζει τις πολιτικές πρωτοβουλίες. Χρειάζεται ένας κυβερνητικός πλουραλιστικός πολιτικός συνασπισμός που να οδηγήσει τη χώρα μπροστά. Στις ερωτήσεις που έγιναν από το κοινό τόνισε ότι οι έλληνες πρέπει να εκμεταλλευθούν όσα κατακτήσανε από τη μεταπολίτευση και μετά, να στεριώσουν τους δημοκρατικούς θεσμούς, να μπουν σε μια νέα φάση πιο δυναμική και με ουσιαστικό λόγο. Να μην περιμένουν τα πάντα απέξω, να πάρουν συγκεκριμένες πρωτοβουλίες ανόρθωσης της κοινωνίας. Όσο για τη βία και την άνοδο της Χρυσής Αυγής τόνισε ότι σήμερα στην Ελλάδα η διαχωριστική γραμμή δεν είναι ανάμεσα σε έγχρωμους και λευκούς αλλά ανάμεσα σε αυτούς που είναι κάτω των 25 ετών και τους υπόλοιπους που είναι άνω των 25.


Συγκλονιστικό, είναι ο χαρακτηρισμός που ταιριάζει στο μεγάλο παιχνίδι που παρακολουθήσαμε σήμερα (19/3) στο Ν. Σολομωνίδης, ανάμεσα στην ΑΕΛ και την ΕΝΑΔ, για την Γ’ φάση του πρωταθλήματος γυναικών της ΚΟΚ. Μια ΕΝΑΔ που κατάφερε να έχει το προβάδισμα και στα τρία πρώτα δεκάλεπτα (7-14, 25-36, 40-43) ενώ η ΑΕΚ κατάφερε να ισοφαρίσει το παιχνίδι στο 50-50 και να το οδηγήσει στην παράταση που πήγαινε πόντο-πόντο, μέχρι τα τελευταία 2 λεπτά όπου η εμπειρία των καλαθοσφαιριστριών της ΑΕΛ έδωσε και την νίκη με 70-66.\nΣίγουρα αξίζουν ιδιαίτερης μνείας οι νεαρές της ΕΝΑΔ, όπου με τον προπονητή του Τάκη Μιραλλάη έφτασαν κοντά στην σούπερ έκπληξη. Άλλα τόσα συγχαρητήρια και στην Κάλια Παπαδοπούλου και τις παίκτριες της, που βρήκαν τα ψυχικά αποθέματα να πάρουν ένα σημαντικό παιχνίδι και να ξεκινήσουν με το δεξί την τελική σειρά του πρωταθλήματος.\nRelated ItemsFeaturedΑΕΛΕΝΑΔΚΟΚΠΡΩΤΑΘΛΗΜΑ ΟΠΑΠ


Φωτεινό Μπαστούνι Στήριξης - elderly.gr\nelderly.gr > Προϊόντα > Προϊόντα για Ηλικιωμένους > Φωτεινό Μπαστούνι Στήριξης\nΠροσέχετε που πατάτε! Και τι καλύτερο γι’ αυτό από το επαναστατικό μπαστούνι Presence Light! Σε αντίθεση με τα συμβατικά μπαστούνια, αυτό το υπέροχο μπαστούνι βαδίσματος διαθέτει σύστημα φωτισμού LED, σούπερ πρακτικό για να φωτίζει το δρόμο σας και να περπατάτε με ασφάλεια. Επιπλέον, αποσυναρμολογείται (σε δύο κομμάτια) για εύκολη μεταφορά και φύλαξη.\nΙδανικό για ηλικιωμένους και άτομα με προβλήματα κινητικότητας.\nΠρακτικό για τις βραδινές ώρες είτε είστε στο σπίτι ή έξω για τη βόλτα σας.\nΜε έξυπνο ανατομικό και μοντέρνο σχεδιασμό που δεν θυμίζει σε τίποτε τα κλασικά μπαστούνια στήριξης είναι η ιδανική λύση για ηλικιωμένους και μη.\nΠροσέχετε που πατάτε! Και τι καλύτερο γι’ αυτό από το επαναστατικό μπαστούνι Presence Light! Σε αντίθεση με τα συμβατικά μπαστούνια, αυτό το υπέροχο μπαστούνι βαδίσματος διαθέτει σύστημα φωτισμού LED, σούπερ πρακτικό για να φωτίζει το δρόμο σας και να περπατάτε με ασφάλεια.\nΜπαστούνι βάδισης για ηλικιωμένους και μή με φώτα Led\nΤο φωτεινό μπαστούνι Presence Light είναι ανθεκτικό και υψηλής ποιότητας. Φτιαγμένο από αλουμίνιο και πλαστικό (πολυανθρακικό), διαθέτει κουμπί on/off, άκρη από καουτσούκ για ασφαλείς μετακινήσεις και χειρολαβή από αφρώδες ελαστικό, για άνετο χειρισμό. Λειτουργεί με μπαταρίες (3 x AA, δεν περιλαμβάνονται). Διαστάσεις περίπου: 91,5 cm (ύψος) x 3 cm (διάμετρος). Βάρος περίπου: 550 g.\nΔώστε πρώτος μία αξιολόγηση “Φωτεινό Μπαστούνι Στήριξης” Ακύρωση απάντησης


Συνέλευση της δημοτικής παράταξης «Αντικαπιταλιστική ανατροπή στην Αθήνα» και ορισμός νέου εκπροσώπου της στο δημοτικό συμβούλιο - sepolia.net\nΣυνέλευση της δημοτικής παράταξης «Αντικαπιταλιστική ανατροπή στην Αθήνα» και ορισμός νέου εκπροσώπου της στο δημοτικό συμβούλιο\nΣτις 3/10 πραγματοποιήθηκε η ανοιχτή συνέλευση της δημοτικής κίνησης «Αντικαπιταλιστική Ανατροπή στην Αθήνα» στο πάρκο της Ακαδημίας Πλάτωνος.\nΕκεί εκτέθηκε και συζητήθηκε ο απολογισμός δράσης της δημοτικής κίνησης μέσα κι έξω από το δημοτικό συμβούλιο και αναδείχτηκαν τα βασικά ζητήματα που απασχολούν την «πίσω αυλή» της πόλης και τα κινήματα.\nΕπίσης, στα πλαίσια της συλλογικής εκπροσώπησης και εναλλαγής αποφασίσθηκε να αναλάβει ο Παναγιώτης Κεφαλληνός ως εκπρόσωπος της κίνησης στο δημοτικό συμβούλιο, στην θέση της Ντίνας Ρέππα η οποία με βάση τις αρχές λειτουργίας της κίνησης παραιτήθηκε.\nΠροηγούμενο άρθρο: Οργασμός εξαγγελιών για έργα στον Δήμο Αθηναίων\tΠροηγ\nΕπόμενο άρθρο: Δήμος Αθηναίων ρωτά και απαντά για τον Μεγάλο Περίπατο\tΕπόμενο\nΑντικαπιταλιστική Ανατροπή στην Αθήνα - Τα ελάχιστα δένδρα της Αθήνας έχουν ανάγκη από φροντίδα, η εργολαβία πρασίνου τα κακοποιεί - Η δημαρχία Μπακογιάννη απλός θεατής;


Και ο Σ.Λαβρόφ στην Αθήνα αρχές Νοεμβρίου πριν τον Μπ.Ομπάμα | Pronews\n19/10/2016 - 07:51 | Τελευταία ενημέρωση: 09/05/2017 - 18:56\nΟ Ρώσος υπουργός Εξωτερικών Σεργκέι Λαβρόφ θα βρίσκεται στην Αθήνα αρχές Νοεμβρίου. Η επίσκεψη του Ρώσου διπλωμάτη γίνεται σε μια στιγμή όπου Ρωσία και Τουρκία έχουν ρίξει τους τόνους για τη Συρία.\nΟ Ρώσος ΥΠΕΞ θα συναντηθεί και με τον πρόεδρο δημοκρατίας εκτός του πρωθυπουργού Αλέξη Τσίπρα και θα πραγματοποιηθεί περίπου δέκα ημέρες πριν την επίσκεψη του προέδρου Ομπάμα στην Αθήνα. Η προεργασία γίνεται από τον υπουργό εξωτερικών Ν. Κοτζιά, ώστε όταν όλα είναι έτοιμα να αποσταλεί από τον κ. Παυλόπουλο η πρόσκληση στον Λευκό Οίκο.\nΤο μόνο που εξετάζεται είναι τα θέματα ασφάλειας καθώς εκείνες τις ημέρες η Αθήνα γιορτάζει την επέτειο του Πολυτεχνείου. Πολυτεχνείο και Αμερικανός πρόεδρος είναι κάπως οξύμωρο. Ωστόσο αναζητούνται ημερομηνίες οι πιο κατάλληλες για την επίσκεψη του στην Αθήνα.


Τετάρτη, 14 Απριλίου 2021 07:23:51 ΜΜ\nΑρχική›Ειδήσεις›ΣτΕ: Συνταγματική η απαγόρευση διαφήμισης προϊόντων καπνού στα ΜΜΕ\nΤο έτος 2005, εκδοτικές εταιρείες και εταιρείες μέσων μαζικής ενημέρωσης είχαν προσφύγει στο Συμβούλιο της Επικρατείας και ζητούσαν να ακυρωθεί μερικά, η από 29.7.2005 κοινή υπουργική απόφαση για τη διαφήμιση και χορηγία καπνού. Η επίμαχη υπουργική απόφαση, απαγόρευε κάθε είδους διαφήμιση προϊόντων καπνού από τα μέσα μαζικής ενημέρωσης και ειδικά τα έντυπα, εκτός από τα έντυπα εκείνα που προορίζονται για τους επαγγελματίες του εμπορίου καπνού και τα έντυπα που έχουν προορισμό τρίτες χώρες εκτός της Ευρωπαϊκής Ένωσης.\nΌπως μεταδίδει το ΑΠΕ-ΜΠΕ, στην δικαστική απόφαση αναφέρεται ότι το μέτρο της απαγόρευσης, «υπό το φως και τις διατάξεις του άρθρου 21 του Συντάγματος από τις οποίες γεννάται ευθεία υποχρέωση του κράτους για τη λήψη θετικών μέτρων για την προστασία της υγείας των πολιτών, δεν αντίκειται στη διάταξη της παραγράφου 1 του άρθρου 5 του Συντάγματος ως θεμιτός περιορισμός της επαγγελματικής ελευθερίας των επιχειρήσεων κυκλοφορίας εντύπων μέσων, ούτε εξάλλου κατά τα δεδομένα της κοινής πείρας, το μέτρο αυτό είναι από τη φύση του προδήλως απρόσφορο για την επίτευξη του επιδιωκόμενου σκοπού δημοσίου συμφέροντος, δηλαδή της προστασίας της δημόσιας υγείας και συνεπώς δεν αντίκειται στην συνταγματική αρχή της αναλογικότητας».


προσχολικα: Φεβρουαρίου 2015\nΙατρείο Υγιεινής διατροφής\nΧτες στήσαμε στην τάξη μας ένα Ιατρείο υγιεινής διατροφής. Αρχικά συζητήσαμε με τα παιδιά την σημασία των τροφών για την υγεία μας και\nαρχίσαμε να ετοιμάζουμε τον χώρο και την ταμπέλα (την οποία αναζητήσαμε στο διαδίκτυο αφού δεν ξέραμε το σύμβολο ενός ιατρείου),\nΜετά “διαβάσαμε” με τα παιδιά τον πίνακα αναφοράς που είχα ετοιμάσει για να αποκωδικοποιήσουμε τις εικόνες του, ώστε τα παιδιά να μπορέσουν να υποδυθούν σωστά τους ρόλους τους. Οι ασθενείς συγκεντρώθηκαν στην αίθουσα αναμονής και ένας ένας περνούσε στο ιατρείο όπου τον εξέταζε ο γιατρός με την βοήθεια της νοσοκόμας στο σημείο όπου παρουσιαζόταν το πρόβλημα.\nΎστερα, πήγαινε στο γραφείο του γιατρού και εκείνος (συμβουλευόμενος τον πίνακα) του έλεγε τι φαγητά θα έπρεπε να τρώει περισσότερο, για να τον βοηθήσουν στο πρόβλημά του. Τέλος, του έγραφε και μία συνταγή με τις σχετικές τροφές για να τις θυμάται.\nΚαι φυσικά το ιατρείο θα μείνει ανοιχτό μέχρι το τέλος της χρονιάς γιατί δεν προλαβαίνουμε όλοι να κάνουμε τους γιατρούς;).\nΜε την σωστή διατροφή βγάζεις φτεράαααα\n…και έχεις τόση ενέργεια που είναι σαν να πετάς ψηλά όπως ένας χαρταετός;). Δεν με πιστεύετε; Ορίστε!\nΧαρταετοί ντομάτες, ψάρια, τυρί, γάλα και αχλάδια έχουν απογειωθεί στην τάξη μας!\nΕίχαμε, όμως και κάποιους χαρταετούς επισκέπτες, που έμαθαν για τις διατροφικές μας ανησυχίες και ήρθαν για να μας μάθουν παροιμίες και εκφράσεις με τροφές. Μας είπαν όμως οτι θα χρειάζονταν και την βοήθειά μας αφού τους έλειπαν οι ουρές και δεν μπορούσαν να πετάξουν. ‘Ετσι εκείνοι μας έμαθαν τις παροιμίες και εμείς τους χαρίσαμε ουρές για τρελές πτήσεις;)\nΚαλό Σ/Κ σε όλους. Keep walking xxx\nΔιατροφοήρωες, Έλσες και Χελωνονιντζάκια\nΕπειδή πλέον έχουμε γίνει πολύ καλοί στο να καταλαβαίνουμε τι είναι υγιεινό και τι όχι, μπορούμε να πούμε οτι είμαστε έτοιμοι για το επόμενο βήμα. Δηλαδή, την μεταμόρφωσή μας σε σούπερ Διατροφοήρωες. Αποστολή μας να ενημερώνουμε μεγάλους και μικρούς για την σημασία της σωστής διατροφής αλλά και να δίνουμε το καλό παράδειγμα με την δική μας στάση. Φυσικά ο ήρωας ο σωστός χρειάζεται και την ανάλογη μάσκα ;). Οι δικές μας είναι εμπνευσμένες από εδώ:\nκαι έγιναν κάπως έτσι,\nΦυσικά, δεν περιοριστήκαμε στους Διατροφοήρωες. Τα κορίτσια έφτιαξαν το στέμμα της Έλσας από χάρτινα πιάτα τα οποία διακόσμησαν με πούλιες και άλλα γκλαμουράτα τζουρτζουλίδια,\nενώ τα αγόρια έφτιαξαν καπέλα – χελωνονιντζάκια από χαρτοσακούλες. Τις κόψαμε στη μέση, τις βάψαμε πράσινες, προσθέσαμε από κάτω μία απλή μάσκα στο χρώμα του αγαπημένου μας χελωνονιντζακίου\nκαι έτοιμοι οι μαχητές!\nΟ έρωτας στο πιάτο μας\nΣήμερα με αφορμή τον αυριανό εορτασμό του Αγίου Βαλεντίνου , μιλήσαμε για τον έρωτα και την αγάπη.\nΦτιάξαμε κάρτες και τις χαρίσαμε στους Βαλεντίνους μας,\nδιαβάσαμε το πολύ τρυφερό, έμμετρο\nκαι μάθαμε πως όταν ερωτευόμαστε περνάμε από το “εγώ για μένα” στο “εγώ για σένα”.\nΌμως φτιάξαμε και μια κάρτα- υπόσχεση για την καρδιά μας, γιατί αποφασίσαμε οτι είναι πολύ σημαντική αφού κρύβει μέσα της τόσο όμορφα συναισθήματα όπως είναι ο έρωτας και η αγάπη. Εξωτερικά μπορεί να είναι λιγάκι παραπλανητική…\nόμως ανοίγοντάς την τα πάντα εξηγούνται;)\nΒέβαια, ο έρωτας καμιά φορά έχει και δυσκολίες. Μπορεί να είμαστε ερωτευμένοι με κάποιον που δεν του αρέσουμε ή με κάποιον που έχει πάψει να είναι ερωτευμένος μαζί μας. Όπως συνέβη και στην περίπτωση του Ρούλη.\nΜας νευρίασε λιγάκι η κ. Καμηλοπάρδαλη όχι επειδή ερωτεύτηκε κάποιον άλλον, αλλά επειδή δεν ήταν ειλικρινής με τον Ρούλη. Συμβαίνουν κι αυτά στη ζωή!\nΕσείς μην πτοείστε πάντως. Απλά και σε αυτή την περίπτωση, Keep walking ;)\nΤα δημητριακά αποτελούν τη βάση της διατροφής στην μεσογειακή πυραμίδα κι γι’ αυτό ξεκινήσαμε με αυτά. Συγκεκριμένα βάλαμε σε χρονική σειρά τον τρόπο με τον οποίο φτιάχνεται το ψωμί (τις εικόνες θα βρείτε εδώ)\nκαι στη συνέχεια, φτιάξαμε και τα δικά μας ψωμάκια στην τάξη για να να φουσκώσει το ζυμαράκι μας στο φούρνο για κανα 40λεπτο (2ωρο δεν είχαμε την πολυτέλεια να έχουμε αλλά φούσκωσε μια χαρά σκεπασμένο στους 100 βαθμούς) και ύστερα να προλάβουν να ψηθούν για να τα έχουμε έτοιμα στο δεκατιανό μας. Τη ζύμη την βάλαμε σε θηκούλες για κεκάκια τις οποίες λαδώσαμε πολύ καλά και το αποτέλεσμα ήταν πεντανόστιμο. Την συνταγή θα βρείτε εδώ. Εγώ απλά πρόσθεσα και ένα κ.γ ζάχαρη.\nΕίπαμε να περιμένουμε να κρυώσουν αλλά τα φάγαμε ενώ αχνίζανε γιατί δεν κρατιόμασταν;).\nΚαι επειδή κανένα από τα παιδιά δεν είχε δει πως είναι το σιτάρι, ήταν μια καλή ευκαιρία να το χρησιμοποιήσουμε για να το κολλήσουν μέσα στο γράμμα Δ στις παρακάτω εργασίες.\nΚαλή Τσικνοπέμπτη! Keep walking xxx\nΤρελοζαχαρίτσες και Εξυπνοζαχαρούληδες\nΑς μιλήσουμε για ζάχαρη λοιπόν. Τα περισσότερα παιδιά την λατρεύουν, όμως είναι ευκαιρία να μάθουν οτι υπάρχουν οι Τρελοζαχαρίτσες που κρύβονται στα γλυκά, τις σοκολάτες και τις καραμέλες και οι Εξυπνοζαχαρούληδες που κρύβονται στα φρούτα και τα λαχανικά. Και ενώ και οι δυο μας δίνουν πολύ ενέργεια έχουν μια σημαντική διαφορά. Οι Τρελοζαχαρίτσες μας δίνουν πολύ γρήγορα ενέργεια αλλά αυτή κρατάει για λίγο με αποτέλεσμα να νιώθουμε μετά κουρασμένοι. Οι Εξυπνοζαχαρούληδες, όμως, κάνουν κάτι έξυπνο. Αφήνουν την ενέργεια στο σώμα μας να βγει πολύ αργά και έτσι αυτή κρατάει για αρκετή ώρα. Περισσότερη ενέργεια, περισσότερη δύναμη και αντοχή στο παιχνίδι!\nΟρίστε και οι δύο ήρωες.\nΧρησιμοποιήσαμε τους παρακάτω πίνακες για να κάνουμε εξάσκηση στα μαθηματικά\nΠρονήπια, αντιστοίχιση ένα προς ένα χρησιμοποιώντας κυβάκια ζάχαρης.\nαλλά και κατηγοριοποίηση μέσα από το παρακάτω παιχνίδι.\nΝήπια, προσθέσεις στα πλαίσια του παιχνιδιού “Κάνω υγιεινές επιλογές”\nΣτο παιχνίδι κάθε φορά επιλέγω από τη λίστα των ανθυγιεινών κάποιες τροφές και ζητάω από τα παιδιά να μου πουν πόσα κουταλάκια ζάχαρη έχουν όλες μαζί συνολικά. Μετά θα πρέπει να επιλέξουν από την λίστα των υγιεινών, τροφές με την ίδια ποσότητα ζάχαρης για να αντικαταστήσουν τις ανθυγιεινές.\nΤο πράσινο μικρό κουταλάκι το χρησιμοποιήσαμε για να υποδηλώσουμε το “μισό”. Έχει περισσότερο ενδιαφέρον για τα παιδιά που είναι έτοιμα να προβληματιστούν επιπλέον.\nΠαρακάτω βλέπετε τη Μάχη της Ζάχαρης (Οι φιγούρες είναι στερεομένες σε μεγάλους συνδετήρες).\nΕίναι ένας αγώνας δρόμου, όπου στην λωρίδα του Τρελοζαχαρίτσα είναι κολλημένη ανα διαστήματα η κουρασμένη εικόνα του ενώ στην λωρίδα του Εξυπνοζαχαρούλη υπάρχει η χαρούμενη. Το ζάρι περιέχει επίτηδες περισσότερες ανθυγιεινές τροφές γιατί τα παιδιά τις επιλέγουν συχνότερα. Οι ήρωες προχωράνε ανα τετράγωνο. Όταν ο κ. Τ πατήσει επάνω στην κουρασμένη εικόνα του σημαίνει πως η ενέργειά του τελείωσε, νιώθει κουρασμένος και χάνει έναν γύρο για να ξεκουραστεί. ΄Οταν ο κ. Ε πατήσει επάνω στον χαρούμενο εαυτό του προχωράει ένα τετράγωνο ακόμα, γιατί έχει σούπερ ενέργεια! Για να κινηθεί ο καθένας θα πρέπει να έρθει στο ζάρι το τρόφιμο που τον περιέχει διαφορετικά παίζει ο επόμενος.\nΣτην αρχή τα παιδιά βλέποντας το ζάρι είπαν οτι θα κερδίζει συνέχεια ο κ. Τ. Όμως είναι τόσες πολλές φορές που χάνει τις δυνάμεις του από αυτά που τρώει που τις περισσότερες φορές ο κ. Ε είναι ο νικητής;).\nΠαιχνίδια με τα φρούτα, τα λαχανικά και τις πρωτέϊ...


Frezyderm Frezylac Gold 2 Αγελαδινό Βιολογικό Γάλα 2ης Βρεφικής Ηλικίας από τον 6ο Έως τον 12ο Μήνα 400gr | Pharm24.gr\nFrezyderm Frezylac Gold 2 Αγελαδινό Βιολογικό Γάλα 2ης Βρεφικής Ηλικίας από τον 6ο Έως τον 12ο Μήνα 400gr\nFrezyderm Frezylac Gold 2 Αγελαδινό Βιολογικό Γάλα 2ης Βρεφικής Ηλικίας από τον 6ο Έως τον 12ο Μήνα 400gr Αγνό βιολογικό αγελαδινό γάλα σε σκόνη 2ης βρεφικής ηλικίας. Αποτελεί την ιδανική τροφή μετά τον θηλασμό για βρέφη από τον 6ο έως τον 12ο μήν... Διαβάστε περισσότερα\nΑγνό βιολογικό αγελαδινό γάλα σε σκόνη 2ης βρεφικής ηλικίας. Αποτελεί την ιδανική τροφή μετά τον θηλασμό για βρέφη από τον 6ο έως τον 12ο μήνα στο πλαίσιο μίας μεικτής διατροφής. Παράγεται σύμφωνα με τις προδιαγραφές υψηλής διατροφικής ποιότητας της βιολογικής κτηνοτροφίας και αποτελεί την ιδανική τροφή μετά τον θηλασμό. Περιέχει πρωτεΐνες, υδατάνθρακες, ιδανική αναλογία κορεσμένων και πολυακόρεστων λιπαρών οξέων, μέταλλα (σωστή αναλογία ασβεστίου/φωσφόρου), βιταμίνες, ιχνοστοιχεία αλλά και τα απαραίτητα λιπαρά οξέα ω-3 και ω-6. Συμβάλει στην εύκολη πέψη, ενισχύει τον οργανισμό και εξασφαλίζει μία φυσική, ισορροπημένη διατροφή. Δεν περιέχει φυτοφάρμακα, λιπάσματα, αντιβιοτικά ή ορμόνες και GMO (γενετικά τροποποιημένους παράγοντες), συστατικά που εκτέθηκαν σε ιονίζουσα ακτινοβολία και γλουτένη.\nΤο προϊόν προστέθηκε στον κατάλογο μας στις: 2018-06-01 15:40:50. Τελευταία ενημέρωση: 2021-02-28 03:37:49\nΑξιολόγηση για το Frezyderm Frezylac Gold 2 Αγελαδινό Βιολογικό Γάλα 2ης Βρεφικής Ηλικίας από τον 6ο Έως τον 12ο Μήνα 400gr\nΑπό τη χρήση του Frezyderm Frezylac Gold 2 Αγελαδινό Βιολογικό Γάλα 2ης Βρεφικής Ηλικίας από τον 6ο Έως τον 12ο Μήνα 400gr είμαστε πάρα πολύ συχαριστημένοι το μωρό μας αναπτύσεται πολύ καλά και πίνει το γάλα του ευχαρίστως, για αυτό συνιστούμε την κατανάλωσή του ανεπιφυλάκτως.\nΌτι καλύτερο μετά το θηλασμό , πολύ θρεπτικό και πάνω από όλα χωρίς να δημιουργεί κολικούς το προτείνω ανεπιφύλακτα!!!!!\nΘα λάβετε ένα email/sms από το Pharm24.gr μόλις παραλάβουμε ξανά το Frezyderm Frezylac Gold 2 Αγελαδινό Βιολογικό Γάλα 2ης Βρεφικής Ηλικίας από τον 6ο Έως τον 12ο Μήνα 400gr


Σε στάση εργασίας προχωρούν οι εκπαιδευτικοί - Συγκέντρωση στο υπουργείο Παιδείας - Paraskhnio.gr\nΣε στάση εργασίας προχωρούν οι εκπαιδευτικοί – Συγκέντρωση στο υπουργείο Παιδείας\n19/12/2019 8:06 πμ\n19/12/2019 8:08 πμ\nΕκπαιδευτικοί ειδικοτήτων, κοινών σε πρωτοβάθμια και δευτεροβάθμια εκπαίδευση, αντιδρούν στην κατανομή των διορισμών στην Ειδική Αγωγή, όπως αναρτήθηκαν σε πρόσφατο ΦΕΚ και οργανώνουν συγκέντρωση σήμερα Πέμπτη, στο υπουργείο Παιδείας, στις 14:00.\nΗ ΟΛΜΕ κήρυξε στάση εργασίας, για να διευκολύνει τη συμμετοχή των εκπαιδευτικών, από τις 12:00 έως τις 14:00. Οι εκπαιδευτικοί κάνουν λόγο για «χαώδη διαφορά» μεταξύ της λογικής της εκπαιδευτικής κοινότητας και εκείνης του υπουργείου, ενώ η ΟΛΜΕ μιλά για «άρνηση του Υπουργείου Παιδείας στη σύσταση οργανικών θέσεων στις εν λόγω ειδικότητες στην Α/θμια».\nΟ ΠΕΣΥΘ τονίζει ότι η Τέχνη στο σχολείο είναι αναγκαιότητα κι όχι πολυτέλεια και ότι όλοι οι μαθητές, σε όλα τα σχολεία έχουν ίδια και ίσα δικαιώματα. Μάλιστα, στο πλαίσιο της σημερινής διαμαρτυρίας, ζητά να συναντηθεί με την υπουργό, προκειμένου να δοθούν απαντήσεις για το θέμα των διορισμών και των οργανικών κενών στα σχολεία.\nTagsΕκπαιδευτικοί στάση εργασίας Συγκέντρωση Υπουργείο Παιδείας\nΒίντεο – ντοκουμέντο: Έτσι έκαψαν το Χριστουγεννιάτικο δέντρο στην πλατεία Εξαρχείων\nΘεσσαλονίκη: «Καταδρομική» επίθεση με ζημιές σε βιτρίνες στο κέντρο (ΦΩΤΟ)


Elif: O Σελίμ θα πει στη Ζεϊνέπ ότι έχει τρεις μήνες ζωής | Gossip-tv.gr\nΚαταιγιστικές οι εξελίξεις, σήμερα Δευτέρα, 10 Αυγούστου, στη σειρά, Elif!\nΗ Μελέκ ξέρει πια την αλήθεια. Ο Γιουσούφ της είπε ότι την αγαπάει. Μετά από τόσο καιρό σιωπής, ο Γιουσούφ δεν μπορεί να σταματήσει να μιλάει. Ανοίγει την καρδιά του και λέει στη Μελέκ πως ένιωθε ότι ήταν έγκλημα το ότι την αγαπάει. Δεν τολμούσε να το παραδεχθεί ούτε στον εαυτό του αλλά τώρα είναι σίγουρος. Η Μελέκ δεν μπορεί να αρθρώσει κουβέντα και φεύγει. Περνάει δίπλα από τη Σιταρέ αλλά ούτε που τη βλέπει. Η Σιταρέ όμως βλέπει τον Γιουσούφ να υποφέρει και κατηγορεί τον εαυτό της. Ο Γιουσούφ σκέφτεται μήπως ήταν λάθος το ότι μίλησε ανοιχτά στη Μελέκ. Η αντίδρασή της τον ανησυχεί.\nΗ Μελέκ από την άλλη δεν ξέρει τι να κάνει. Ο Μουσφίκ θέλει να μάθει γιατί ο Σελίμ δεν εμφανίστηκε στο επαγγελματικό τους ραντεβού. Η Ζεϊνέπ δεν ξέρει τι να πει και τον δικαιολογεί λέγοντας πως είχε πολλές δουλειές. Ο Μουσφίκ της λέει πως περιμένει να τον δει σύντομα. Δεν ξεχνάει πως ο Σελίμ του έσωσε τη ζωή και τα χρήματά του. Ο Βεϊσέλ συναντάει πάλι τον Τσεϊχούν και ο νεαρός προσφέρεται να του κουβαλήσει τις τσάντες με τα ψώνια. Ο Βεϊσέλ τον καλεί να φάνε μαζί. Η Λεϊλά πηγαίνει στο μαγαζί του Γιουσούφ αλλά η Σιταρέ της λέει πως έχει φύγει και δεν ξέρει πότε θα γυρίσει και η Λεϊλά αποχωρεί.\nΟ Σελίμ επιστρέφει σπίτι και η Ζεϊνέπ θέλει να του μιλήσει. Του αναφέρει την επίσκεψη του Μουσφίκ και περιμένει από εκείνον μια απάντηση. Ο Σελίμ όμως δεν θέλει να μιλήσει και πηγαίνει στο δωμάτιο του. Η Ζεϊνέπ πληγώνεται από τη συμπεριφορά του. Ο Γιουσούφ επιστρέφει στο μαγαζί του και η Ελίφ με την Ιντζί τον ρωτάνε γιατί δεν ήρθε να φάνε μαζί το προηγούμενο βράδυ. Ο Γιουσούφ δικαιολογείται λέγοντας πως είχε δουλειά.\nΗ Αλιγιέ πηγαίνει στο δωμάτιο του Σελίμ και του ζητάει να μιλήσει με τη Ζεϊνέπ γιατί είναι σίγουρη πως για όλα υπάρχει λύση. Ο Τσεϊχούν είναι στο σπίτι του Βεϊσέλ και η Αϊλά σοκάρεται όταν τον βλέπει. Το αληθινό όνομα του Τσεϊχούν είναι Κάαν και είναι ο πρώην αγαπημένος της. Δεν καταλαβαίνει τι συμβαίνει αλλά κάνουν σαν να μην γνωρίζονται. Η Λεϊλά πηγαίνει φαγητό στον Γιουσούφ. Ο Σελίμ θέλει να\nμιλήσει στη Ζεϊνέπ αλλά η κοπέλα είναι πληγωμένη. Προσπαθεί να κερδίσει πάλι την καρδιά της και της μιλάει γλυκά αλλά εξακολουθεί να κρύβει την αλήθεια για την υγεία του. Η Ζεϊνέπ τον αγαπάει πολύ και δεν μπορεί να είναι άλλο θυμωμένη μαζί του και τον αγκαλιάζει…


Πάντως η κυβέρνηση έχει κατορθώσει να παράγει μια καθημερινή πολιτική βαβούρα στα όρια της παραζάλης, στην οποία παρασύρει την ειδησεογραφία, με αποτέλεσμα να επικαλύπτει τις σοβαρές αδυναμίες της. Η καθημερινή ενασχόληση για το αν θα ανασταλεί η ψηφισμένη από την ίδια περικοπή των συντάξεων, η ενδεχόμενη στάση του Καμμένου στην ψηφοφορία των Πρεσπών (από τώρα ενασχόληση για κάτι που μπορεί να γίνει τον Μάρτη), το τι θα κάνει ο ίδιος σε περίπτωση πρότασης Μομφής από τη ΝΔ, το αν ως αντιπερισπασμό θα αντιτάξει ο πρωθυπουργός πρόταση Εμπιστοσύνης, το ποιους θα βρει να συμπληρώσει, εν είδη κοινοβουλευτικής «τσόντας», τον αριθμό βουλευτών που χρειάζεται για να περάσει η συμφωνία, οι πρόσφατες εμφύλιες κοκορομαχίες Φίλη – Παππά (που στο κάτω κάτω αφορούν τους εσωκομματικούς διαγκωνισμούς εξουσίας για την επόμενη ημέρα και όχι τον πολίτη), οι λαϊκίστικες επιθέσεις στον Στουρνάρα, και τόσα άλλα καθημερινά μας κρύβουν την οικτρή μακαριότητα μιας κυβέρνησης που δεν εργάζεται για το μέλλον της χώρας.\nΑπλώς η κυβέρνηση κατατρύχεται με τη διαχείριση της καθημερινότητας και μόνο. Τα όσα είπε ο Πρωθυπουργός στη Θεσσαλονίκη ως οικονομικούς σχεδιασμούς για την ανάταξη, μένουν έπεα πτερόεντα. Κανένα εθνικό σχέδιο βάθους για την Ελλάδα της επόμενης δεκαετίας δεν εκπονείται (το αν δεν τα έκαναν και οι άλλοι, δεν είναι λόγος να δικαιολογηθούν κι αυτοί).


Εγκόλπιον Ορθοδοξίας: Τί να απαντήσουμε όταν κάποιος μας λέει ότι δεν υπάρχει Θεός;\nΤί να απαντήσουμε όταν κάποιος μας λέει ότι δεν υπάρχει Θεός;\n+ Αρχιεπίσκοπος Αχρίδος Νικόλαος Βελιμίροβιτς\nΈνας συνάδελφός σου , σού επαναλαμβάνει συνεχώς: ''Δεν υπάρχει Θεός''! Καί αισθάνεσαι σά νά σέ χτυπά μέ μαστίγιο. Κι εσύ αγωνιάς γιά τήν ψυχή του καί τή ζωή του. Καί καλά σκέφτεσαι.


Σαν σήμερα 10 Δεκεμβρίου... Εορτές και γεγονότα | Dogma\nΑΡΧΙΚΗ / ΕΟΡΤΟΛΟΓΙΟ / Σαν σήμερα 10 Δεκεμβρίου… Εορτές και γεγονότα\nΣαν σήμερα 10 Δεκεμβρίου… Εορτές και γεγονότα\nΕορτές της Ορθοδοξίας, σημαντικά ιστορικά, πολιτικά, κοινωνικά γεγονότα, γεννήσεις και θάνατοι που συνέβησαν σαν σήμερα 10 Δεκεμβρίου.\nΗ Εκκλησία σήμερα τιμά των: Αγίων Μηνά Καλλικελάδου, Ερμογένη και Ευγράφου, Οσίου Θωμά Δεφουρκινού, Αγίου Γεμέλλου, Αγίου Θεοτέκνου, Αγίου Μαριάνου, Αγίου Ευγενίου, Αγίου Αθανασίου Επισκόπου Μεθώνης, τη Σύναξη του Αρχιστράτηγου Μιχαήλ «ἐν τοῖς Ἄδδα», καθώς, επίσης, και τη μετακομιδή του Ιερού Λειψάνου του Αγίου Νικολάου του εν Βουνένοις.\nΚάποια από τα σημαντικότερα γεγονότα που συνέβησαν σαν σήμερα 10 Δεκεμβρίου:\n1041: πεθαίνει ο Μιχαήλ Δ’ ο Παφλαγών, αυτοκράτορας του Βυζαντίου. (Γεν. 1010). Η Αυτοκράτειρα του Βυζαντίου Ζωή ανεβάζει στο θρόνο τον υιοθετημένο γιο της Μιχαήλ Ε.\n1198: πεθαίνει ο κορυφαίος Άραβας φιλόσοφος Αβερρόης.\n1520: σαν σήμερα ο Μαρτίνος Λούθηρος καίει δημοσίως την παπική βούλα. Ο ποντίφικας τον καλούσε να αποκηρύξει τις θέσεις του. Ο Λούθηρος αρνείται κι ένα μήνα αργότερα αφορίζεται.\n1790: γεννιέται ο Γιάκομπ Φαλμεράιερ, αυστριακός περιηγητής, δημοσιογράφος, πολιτικός και ιστορικός, περισσότερο γνωστός για τις περιηγητικές αφηγήσεις του και τις θεωρίες του σχετικά με τη φυλετική καταγωγή των Νεοελλήνων. (Θαν. 26/4/1861)\n1805: σαν σήμερα γεννιέται ο Αμερικανός δημοσιογράφος Γουίλιαμ Λλόιντ Γκάρισον, που μέσω των άρθρων του προπαγάνδιζε την κατάργηση της δουλείας.\n1904: σαν σήμερα ο φημισμένος ρώσος φυσιολόγος Ιβάν Παβλόφ παίρνει το βραβείο Νόμπελ για τα πετυχημένα πειράματά του και τις μελέτες του στα εξαρτημένα αντανακλαστικά.\n1922: ο Άλμπερτ Αϊνστάιν, που επέφερε επανάσταση στη Φυσική με τη Θεωρία του για τη Σχετικότητα, κερδίζει το Νόμπελ Φυσικής.\n1936: σαν σήμερα πεθαίνει ο Ιταλός συγγραφέας και δραματουργός Λουίτζι Πιραντέλο.\n1957: νέες αιματηρές συγκρούσεις μαθητών του Παγκυπρίου Γυμνασίου με τον βρετανικό στρατό και την Αστυνομία. Την ίδια μέρα η Γενική Συνέλευση του ΟΗΕ αποφαίνεται υπέρ της αυτοδιάθεσης της Κύπρου.\n1963: σαν σήμερα το Νόμπελ Λογοτεχνίας απονέμεται στον ποιητή Γιώργο Σεφέρη.\n1964: ο Γάλλος συγγραφέας Ζαν Πολ Σαρτρ αρνείται να παραλάβει το Νόμπελ Λογοτεχνίας, υποστηρίζοντας ότι θα μειώσει το γόητρο της συγγραφικής του δουλειάς.\n1990: θρησκευτικές διαμάχες μεταξύ Ινδουιστών και Μουσουλμάνων στην περιοχή Χιντερμπατάντ οδηγούν στο θάνατο 140 ατόμων.\n1994: σαν σήμερα το Νόμπελ Ειρήνης απονέμεται στον ηγέτη της Οργάνωσης για την Απελευθέρωση της Παλαιστίνης (PLO) Γιάσερ Αραφάτ, τον Ισραηλινό πρωθυπουργό, Γιτζάκ Ράμπιν και τον υπουργό Εξωτερικών, Σιμόν Πέρες. Την ίδια ώρα, στο Ισραήλ, ακροδεξιοί διαδηλώνουν για την απονομή του Νόμπελ στον Αραφάτ.\n1995: οι επιστήμονες της ΝΑΣΑ λαμβάνουν τα πρώτα στοιχεία από την άκατο του διαστημοπλοίου «Γαλιλαίος». Πρόκειται για ένα σήμα που προέρχεται από απόσταση πάνω από 3,7 δισεκατομμύρια χλμ.\n1995: οι Καναδικές ομάδες συναντιούνται για πρώτη φορά στην ιστορία του ΝΒΑ. Οι Ράπτορς επικρατούν των Γκρίζλις 93-81.\n2003: οι ΗΠΑ αποκλείουν από την ανασυγκρότηση του Ιράκ εταιρίες χωρών, οι οποίες ήταν αντίθετες στον πόλεμο, λέγοντας πως «αυτό υπαγορεύουν η ασφάλεια και τα συμφέροντά μας». Έντονη είναι η αντίδραση Γαλλίας, Γερμανίας, Καναδά και Ρωσίας.\n2006: σαν σήμερα πεθαίνει ο Χιλιανός δικτάτορας Αουγκούστο Πινοσέτ.\n2010:στη πρωτεύουσα Κιγκάλι της Ρουάντα παρουσιάζεται ένα αρχείο που καταγράφει με λεπτομέρειες την γενοκτονία των Τούτσι στη χώρα λίγα χρόνια πριν.\nTags: 10 ΔΕΚΕΜΒΡΙΟΥ, ΕΟΡΤΕΣ ΚΑΙ ΓΕΓΟΝΟΤΑ, ΣΑΝ ΣΗΜΕΡΑ


Συνεχίζει νικηφόρα ο Μάρκος | Onsports.gr\nhome ΣπορΤένιςΣυνεχίζει νικηφόρα ο Μάρκος Κοινοποιήστε\nΣυνεχίζει νικηφόρα ο Μάρκος\tΣυντάκτης: Onsports Team\nΔημοσίευση: Πέμπτη, 10 Φεβρουαρίου 2011 18.51\nΣτα προημιτελικά του τουρνουά του Ρότερνταμ προκρίθηκε ο Παγδατής, όπου θα αντιμετωπίσει τον Κροάτη Λιούμπισιτς.\tΟ Μάρκος Παγδατής δεν είχε σκοπό να αφήσει την επικράτησή του απέναντι στον φιναλίστ του Αυστραλιανού Όπεν, Άντι Μάρεϊ, να περάσει χωρίς αντίκρισμα. Ο Κύπριος συνέχισε νικηφόρα την πορεία του στο τουρνουά του Ρότερνταμ, επικρατώντας αυτή τη φορά του Ισπανού Φελισιάνο Λόπεζ με 7-6, 6-3, αποτέλεσμα που του έδωσε την πρόκριση για τα προημιτελικά.\nΕπόμενος αντίπαλος του Παγδατή στην Ολλανδία είναι ο Κροάτης Ιβάν Λιούμπισιτς: «Εδώ και έξι χρόνια ο Ιβάν είναι καλός μου φίλος. Γνωριζόμαστε καλά τόσο εντός όσο και εκτός αγωνιστικού χώρου. Είναι πολύ δύσκολος αντίπαλος, πάντως, στις τελευταίες μας πέντε συναντήσεις μετράω τέσσερις νίκες», θύμισε ο Κύπριος στον Λιούμπισιτς, προετοιμάζοντάς τον για το αυριανό (11/2) τους ραντεβού.\tΚατηγορία: Τένις


Δραστηριότητα – Th3 do – Α,ΜΠΑ\nTh3 do\tΣυμμετέχων\nTh3 do σχολίασαν το άρθρο, Αγαπητή «Α, μπα»: Το πέος του γιου μου είναι μικρό πριν από 3 μέρες, 20 ώρες\nΑυτό με τον Γιακουμη το έχουν υιοθετήσει και άλλοι το έχω ακούσει και σε μια εκπομπή (gntm),μήπως κάνω λάθος και κυκλοφορεί γενικά ή το χρησιμοποιούμε μόνο εδώ στο site?\nTh3 do σχολίασαν το άρθρο, Αγαπητή «Α, μπα»: Έχουν απορρίψει τη φυσιολογική σύλληψη, αλλά παρόλα αυτά εμείς συνεχίζουμε τις προσπάθειες μας πριν από 6 μέρες, 20 ώρες\nΤο πρώτο σχόλιο κόπηκε,εύχομαι αυτό να μην κοπεί. Η κοπέλα της ερώτησης ΘΈΛΕΙ να κάνει παιδί,και εσείς της λέτε να μην γίνει αυτοσκοπός της ζωής της αρκεί να είναι καλά με τον σύντροφό τής. Κάποιοι άνθρωποι θέλου […]\nTh3 do σχολίασαν το άρθρο, Αγαπητή «Α, μπα»: Θυμώνω που όλοι πηγαίνουν για ύπνο και εγώ πρέπει να κάτσω να μαγειρέψω για την επόμενη μέρα πριν από 1 εβδομάδα, 5 μέρες\nΑχ μια από τα ίδια. Μην συσχετίζεις την κούραση σου με το ότι θα έπρεπε να ήσουν ευγνώμων για την υγεία του παιδιού σου αρα να γίνεις πτώμα. Ήμαρτον τι σκέψεις είναι αυτές?Εγώ μόλις ταΐσω τον μικρό τον αφήνω […]\nTh3 do σχολίασαν το άρθρο, Update ιστορίας: Από τα πιο κορυφαία update, για να σας φτιάξει το κέφι! πριν από 3 εβδομάδες\nΕεε ο γραπτός λόγος έχει και παρερμηνείες,να με συγχωρείτε!\nTh3 do σχολίασαν το άρθρο, Update ιστορίας: Από τα πιο κορυφαία update, για να σας φτιάξει το κέφι! πριν από 3 εβδομάδες, 1 μέρα\nΓράφει η κοπέλα που την κακοποίουσε σωματικά κάπου “ίσως λόγω της χαμηλής αυτοπεποίθησης μου να προσέλκυα κι εγώ συνέχεια άτομα στη ζωή μου όπως αυτός εδώ ” όπου στο “αυτός εδω” μου βγαίνει το λινκ με το συγκεκριμένο update.\nTh3 do σχολίασαν το άρθρο, Update ιστορίας: Από τα πιο κορυφαία update, για να σας φτιάξει το κέφι! πριν από 3 εβδομάδες, 2 μέρες\nΣυγχωρέστε με αν κάνω λάθος,αλλά η κοπέλα με που περιγράφει μια βασανιστική εμπειρία με τίτλο “με έσπαγε στο ξύλο και μετά με κουβαλούσε σε δερματολόγο για να μου δίνει αλοιφές για τις ουλες” έχει ένα λινκ που παρ […]\nTh3 do upvoted for Εργασία και καρκίνος πριν από 3 εβδομάδες, 2 μέρες\nTh3 do σχολίασαν το άρθρο, Εργασία και καρκίνος πριν από 3 εβδομάδες, 2 μέρες\nΕύχομαι στην υγεία σου και να γίνεις το συντομότερο καλά,να μην χρειάζεται να λείπεις ούτε μια μέρα από καμία εργασία.😊\nTh3 do σχολίασαν το άρθρο, Αγαπητή «Α, μπα»: Ο καθηγητής βιολογίας είπε πως οι γυναίκες είναι υποχρεωμένες να θηλάζουν πριν από 1 μήνας, 1 εβδομάδα\nΕίμαι σπίτι με το ένα βυζι στο στόμα του μικρού μου και φωνάζω ότι “Ο θηλασμος είναι πιο δύσκολος και από την γεννά”.Είσαι δέσμια πάνω από το παιδί,δεν έχει ωράρια,δεν έχει ύπνο,δεν έχει χρόνο και […]\nTh3 do σχολίασαν το άρθρο, Update ιστορίας: Ευχαριστώ όλους όσους απάντησαν στα σχόλια γιατί είδα και άλλες όψεις των πραγμάτων πριν από 1 μήνας, 3 εβδομάδες\nTh3 do σχολίασαν το άρθρο, Αγαπητή «Α, μπα»: Του είχα δώσει χρήματα αλλά επειδή χωρίσαμε δεν θεώρησε λογικό να τα επιστρέψει πριν από 1 μήνας, 3 εβδομάδες\nΤι πάει να πει δεν το θεώρησε λογικό να στα επιστρέψει,να στα δανειστεί ήταν. Αυτό το χω ξαναδεί πολλές φορές,μόλις χωρίζουν να μην θέλουν να υποβιβάσουν τον εαυτό τους στον απεναντι θυμίζοντας το τι έχουν δα […]\nTh3 do σχολίασαν το άρθρο, Αγαπητή «Α, μπα»: Πόσο τρελό θα ήταν να πάω στο Μεξικό να τον βρω; πριν από 2 μήνες\nTh3 do σχολίασαν το άρθρο, Αγαπητή «Α, μπα»: Είμαι 1,66 και είμαι αεροσυνοδός πριν από 2 μήνες\n1.60 είναι η κοπέλα και όχι 1.66. Έλεος δλδ με το ύψος. Μια χαρά ύψος έχεις,αεροσυνοδός είσαι,δεν κατεβάζεις μήλα.\nTh3 do σχολίασαν το άρθρο, Αγαπητή «Α, μπα»: Έχω ερωτευτεί την δασκάλα μου πριν από 2 μήνες\nTh3 do σχολίασαν το άρθρο, Αγαπητή «Α, μπα»: Είναι δίκαιο για ένα παιδί να είναι δεμένο με έναν γονιό που θα έχει πάντα ένα ψυχικό νόσημα; πριν από 2 μήνες, 1 εβδομάδα\nTh3 do σχολίασαν το άρθρο, Αγαπητή «Α, μπα»: Ο κολλητός μου επιμένει σε μία ιστορία που εγώ τη θεωρώ hoax. πριν από 3 μήνες\nΞέρω και μια άλλη ιστορία που άκουσα τώρα πρόσφατα. Με ενα νεογέννητο που πέθανε μέσα στο νοσοκομείο την ώρα της γεννήσης του και ο πατέρας δεν το είδε ποτέ το κορμάκι του παιδιού και μια ζωή αυτή η μάνα […]\nΠω πω ρεζίλι έχω γίνει. Το έχω ακούσει και εγώ από μια φίλη μου για έναν “φίλο” μας ο οποίος ανα διαστήματα δοκίμαζε διάφορα και στην συνέχεια το έλεγα και εγώ. Πρώτη φορά το ακούω ότι το ήξεραν και άλλοι. Ν […]\nTh3 do σχολίασαν το άρθρο, Αγαπητή «Α, μπα»: Είχε πάντα έναν μαγικό τρόπο να ρίχνει το φταίξιμο πάνω μου πριν από 3 μήνες, 1 εβδομάδα\nΟυάου η απάντηση της Αμπάς είναι εικόνισμα για κάθε Μια-Εναν που είναι στα πρόθυρα να αρχίσει να αμφισβητεί τον εαυτό του.\nTh3 do σχολίασαν το άρθρο, Αγαπητή «Α, μπα»: Ερωτεύτηκα έναν μισογύνη, εγωιστή πριν από 3 μήνες, 2 εβδομάδες\nΑχ αν με διαβασέις,πες μου αν δουλεύει Και σε μπάρ.?\nTh3 do σχολίασαν το άρθρο, Αγαπητή «Α, μπα»: Νιώθω νεκρή μέσα μου πριν από 3 μήνες, 2 εβδομάδες